text:
ORANJESTAD – Corte ta dissolve e contracto di trabou entre Utilities NV y su director Frank Hoeverstz entrante 1 di mei, y ta otorga Hoevertsz un suma ‘temporal’ di AFL 166.540, = pendiente e suma cu partidonan a ‘yega na acuerdo’. E suma minimal cu Hoevertsz a pidi, ta AFL 540.226.20. Mes momento Corte a bisa cu no por culpa Hoevertsz di mal maneho e.o. y a desbarata tur 5 punto cu Utilities NV a presenta cu mester a hustifica e retiro inmediato como director di Hoevertsz. Asina mes, huez a bay di acuerdo pa desolve e contracto cu Hoevertsz.
E CASO
Utilities a presenta 5 punto pa cual Hoevertsz mester a wordo retira inmediatamente. Nan ta entre otro cu Hoevertsz a permiti cu Utilities e tempo ey a surpasa su metanan di operacion y a haci cos cu no ta toca e compania pa haci. E hecho cu ta tilda e gobierno anterior di metemento y cu Hoevertsz no mester a presta su mes pa coopera, no por culpa Hoevertsz di esey segun corte. Esey ta encera compra di tereno cu placa di Utilities, organiza e conferencianan ‘berde’, decisionan personal tuma pa Hoevertsz , duna voorschot na gobierno, haci gasto sin aprobacion previo di hunta di comisario, empleo di amigonan di Hoevertsz, falta di tin un plan strategico y un analisis di gasto y entrada. Pa cada punto, Corte a desbarata e ponencia cu Utilities kier a culpa Hoevertsz di esaki.
CAMBIA MANEHO
Den corte durante e caso, abogado pa Utilities a argumenta esey tambe indicando cu no por ta asina cu pa 8 aña a tolera y laga Hoevertsz funciona conforme e asina yama ‘reunion general di accionistanan’ y awor kier punta tur fayo of keho riba Hoevertsz. Abogado Sjiem Fat (Utilities) a bisa den corte durante e tratamento cu gobierno a surpasa su rol, ya cu e kier husga un maneho di pasado, y label esaki como ‘no corecto’, siendo cu e gobierno di e tempo ey, tabatin e prerogativo. Si e gobierno nobo kier cambia e maneho nobo, e por haci esey, pero no por culpa Hoevertsz di e maneho y metemento di e gobierno anterior den Utilities.
SENTENCIA
Pa loke ta e sentencia, Corte a mustra Utilities riba e reglanan y statuto, cu ta sigura cu tanto gobierno anterior como Hoevertsz a actua corecto y no a haci nada malo. Den corte, a nota cu sea cu Utilities no a argumenta e puntonan suficiente, of simplemente no por tene Hoevertsz responsabel pa e loke e ta wordo acusa di dje, Corte a mustra cu Utilities su ponencianan no ta corecto y como tal ta haya cu Hoevertsz tin derecho riba su compensacion conforme e areglo y palabracion haci. Check e sentencia AKI.
ORANJESTAD – Pa straño cu por zona, un biaha mas corte a pospone e sentencia den caso di Fundacion Lotto pa Deporte, y a manda esaki te 11 di September proximo. For di aña pasa October a pospone esaki casi tur luna. Awor a pospone esaki un biaha mas awe mainta, pasobra aworaki corte ta drenta den periodo di receso tambe. E ultimo biaha cu a pospone esaki, e tabata posponi pa 10 di mei, pero despues a pospone esey te cu e fecha di awe. Awe mainta pues Corte a mande te e fecha nobo, 11 di September. Como tal, atrobe, Gobierno mester warda un poco mas pa sa si e por haya control bek den e Fundacion Lotto pa Deporte.
ORANJESTAD – Corte a trata e caso di asesinato di Camilo Sosa diabierna den corte. Abogado pa e sospechoso A.Paskel, Chris Lejuez a bisa Hues cu e caso aki ta dificil pa tanto famia di acusado como famia di e victima. Abogado mr. Lejuez ta comparti punto di bista di Fiscal cu no ta premedita. El a bisa cu dia 2 September 2018, Camilo a mira cu Paskel tabata riba parking lot patras di Sand Bar y a bringa. Ora cu Camilo a dal Paskel na cara, el a perde cabez. Ora cu e otronan a bay yuda Camilo, Paskel a bira mas rabia. El a bay pero a keda cu hopi rabia y bolbe den su auto y a hinca Camilo. Abogad a bisa Hues cu e no ta haya cu Paskel a actua premedita pasobra e no a haya chens pa pensa mes kico tur lo por tabata e consecuencianan di loke el a haci, promer cu el a hinca.
ORANJESTAD -- Hues durante tratamento di e caso di asesinato di Camilo Sosa diabierna mainta den corte, a mustra cu dia 2 September 2018, e victima Camilo tabata hunto cu su amigonan riba e parking lot patras di Sand Bar. Camilo a mira Paskel y a bisa su amigonan cu Paskel a horta su auto. El a bay reclama Paskel y nan a bringa. Tres di e amigonan a yuda Camilo bringa contra Paskel. Paskel lo a cay y su t-shirt a kibra. Paskel a lanta y kita su t-shirt. Hues a bisa cu riba imagennan di camera di seguridad Polis a mira con Paskel y e otronan cu tabata hunto Camilo, tabata haci movecion manera ta bay sigui bringa pero nada no a sosode. Hues a bisa cu mirando cu e imagennan ta hororoso e no kier pasa esakinan riba pantaya pa tur hende den sala mira. Fiscal a bisa Hues cu e si kier pa confronta Paskel cu esakinan pero cu lo pasa e imagennan riba laptop di Fiscal dilanti Hues y Paskel lo bay dilanti mesa hunto cu su abogado pa mira esakinan. Hues a sigui bisa cu un rato despues Paskel a bay y Camilo cu dos amigo tabata canando. Diripiente ta mira Paskel ta core bay riba Camilo y tabata haci movecion di hinca y a core bay. E amigonan a core tras di Paskel y Camilo ta zak den otro.
ORANJESTAD – Fiscal den e caso di asesinato contra e hoben Camilo Sosa a pidi 12 aña di prizon pa e sospechoso R. Paskel. E caso a cuminsa diabierna mainta 9’or, y ta continua pa resto di dia. Fiscal a mustra cu segun investigacion, e morto no tabata premedita, pero si a referi na un post unda cu Paskel a pone cu 10 aña cera ta miho cu 6 pia bou di tera. Keda pendiente pa mas informacion.
ORANJESTAD – Diabierna mainta e homber di inicial A. Ras cu ta wordo acusa di a intencionalmente tuma bida di su pareha dia 7 di november 2018, tin cu aparece dilanti huez. E ta wordo sospecha di a mata su pareha dor di hinke un of mas biaha cu un multitool na su pecho. Ademas Ras ta wordo acusa di posesion di cocaine y marihuana riba 31 di maart 2018.
ORANJESTAD – E caso di asesinato di e hoben Camilo Sosa riba 2 di September 2018, unda cu e sospechoso R. Paskel tin cu presenta dilanti mesa berde ta tuma lugar diabierna mainta 9’or. Paskel ta wordo acusa di a intencionalmente tuma bida di un persona riba 2 di september 2018, dor di hinke un of mas biaha cu un cuchio. Tambe Paskel. ta wordo acusa di ladronicia riba 28 di oktober 2017 y di menaza y maltrato riba 29 di juni 2018.


c: text/html

text:
Meditashon Trasendental. Un Téknika Mental Simpel
Kualke persona por praktiká Meditashon Trasendental.
Meditashon Trasendental ta un téknika mental simpel, ku ta duna mente i kurpa un kalidat di sosiegu úniko. E téknika ta laga aktividat di mente trankilisá di un manera natural te ora e keda ketu, pero tòg kla-kla lantá. E ta disolvé strès i kansansio di un manera natural, ku komo resultado mas energia, klaridat i plaser den bida.
Ku ta tuma solamente 20 minüt
Meditashon Trasendental ta tuma solamente 20 minüt, dos be pa dia, sintá komodamente ku wowo será. Por praktik'e tur kaminda, hasta den bùs. Hopi biaha tin hende ku ta haña ku e energia ekstra i e klaridat ku nan ta gana for di Meditashon Trasendental en realidat ta laga nan skapa tempu.
I bo por mustra i sinti mihó mes ora
Resultado a largo plaso di práktika regular di Meditashon Trasendental ta akumulativo, pero meditadornan nobo hopi biaha ta ripará ku nan ta mustra i sinti nan mihó kasi inmediatamente. Meditashon Trasendental lo no interferí ku bo kreensia eksistente – e ta un téknika mental simpel. E práktika no ta drenta den konflikto ku ningun kreensia, religion òf di otro manera; tòg na mes momento, hendenan hopi biaha ta haña ku meditashon regular ta duna klaridat i perspektiva na nan aspirashonnan di mas grandi.
The Transcending Brain -6 mins
Dr Fred Travis, Director, Center for Brain, Consciousness and Cognition
Benefisio di meditá

robotstxt: allowed

filter: keep


text:
ORANJESTAD, Aruba – 22 di mei, 2018: Ora bo dia di suerte yega, no tin duda cu ta pa bo e la yega. Ashline a pasa Lucky Trailer y a cumpra diferente numbernan. Esun cu a sali ganado ta 6453 signo Leo. E la inverti solamente un suma chikito di 50 cen na e numbernan cu a sali y asina a resulta e feliz ganado di 12.500 florin. Zodiac ta haci otro hungado un feliz ganado. Hopi pabien!
Lotto, e loteria di Aruba tin 8 diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Vocoder
Vocoder (di Ingles, e contact di "bos + codificar") ta un produkto analisa i kapas pa sintetisar a bos humano. Union manera un codificador di bos. Di servisio ofisial di e tereno di skol di musika ta un e ta hasi ku e bos di hende, un bos sintetizada. E voor a tresebo na aña 1930, cordialmente pa splicacion riba e tereno di telecommunicatie ku lat di codificación di e bos pa transmishon elektróniko di su funshon primario, e communication di radio seif (esta, proteha), den e di bos tin ku ta scada, cada i, e ora ei, transmiti den cual e strepi vokal smal.


text:
Mi mama cu mi tata ta keda guia mi…
“Algo ta bisa mi cu dia 25 di September nan tabata tey tambe”.
ORANJESTAD (AAN): Algun ora prome di e huramentacion DIARIO a combersa cu Sr. Mike Eman na momentonan cu e tabata acompaña di su casa Doina, den santana protestant caminda su mama y su tata ta dera. Sr. Eman a expresa cu na e momentonan aki cu bo ta yega e punto aki den bo bida cu mester ta hopi conciente cu bo no a yega eynan via bo propio merito y riba propio forza.
“Nos ta un producto di nos Creador na prome lugar y un producto di nos mama y nos tata. Locual mi a siña di mi mama y di mi tata, mi tata a muri, mi tabata tin 5 aña , pero e forma con nos comunidad a responde na momento cu mi tata a fayece. Nos tabata un famia den basta necesidad na e momento ey. Ocho yiu cu un mama”, a bisa.
E tempo ey e carera politico no tabata tin salarionan mucho grandi. Tabata un recompensa pa reunionnan cu su tata tabata atende y no tabata tin e sistema di pension tampoco, a manifesta.
Un famia diripiente ta haye cu ocho yiu, un mama so. Nos comunidad a responde cu hopi calor y hopi solidaridad, Eman a bisa.
E ta corda cu Sr. Zepp Wever tabata un persona cu continuamente su mama tabata mande cerca dje ya cu e tabata duna aporte pa yuda nan famia. Tambe Sr. Harry Bareño di Bright Bakery tur siman tabata manda na cas di su mama un kipashi pan.
Amigonan di su tata tabata hopi solidario. Esey ta cosnan cu ta siña bo cu nos no ta nos so den e mundo aki. Segun e tabata crece su mama tabata siñe tambe di e aporte cu comunidad a duna pa yuda e famia den momentonan dificil, a agrega.
Esaki ta laga un impresion grandi atras pasobra e ta yuda forma bo pensamento cu ora nos ta den e mundo aki nos no ta nos so. Nos ta aki cu nos prohimo y ora cu nos prohimo ta den dificultad bo ta comparti bo schoudernan cune. Ta haci un esfuerzo pa mira con por suaviza e dolor cu cualkier famia por tin, Mike Eman a expresa.
“E formacion aki ta forma un parti esencial di ken mi ta awe y kico mi kier entrega na nos pais. Cuminzando di awe cu un responsabilidad nobo ta momento tambe pa bin bek cerca e personanan cu a inculca esaki di servicio, di comparti, di ta solidario cu otronan, cu tur locual awe ta Mike Eman”, a bisa.
Sra. Mama di Mike Eman a muri na 2006 y su tata na 1967 pero ta manera tur dia nan tey. Nan ta keda guia bo, a declara. “Algo ta bisa mi cu dia 25 di September nan tabata tey tambe”.


text:
ORANJESTAD (AAN): Den combersacion cu directora di Departamento di Impuesto, Luenne Gomez-Pieters, a splica cu nan tin algun un team special cu ta traha riba e parti di resitutie di placa di belasting na clientenan. Cada siman aproximadamente 200 cliente ta haya nan placa bek di belasting.
Pa loke ta trata restitutie di aña 2013, sra. Pieters a splica cu nan a saca 40.948 aangiftebiljetten 2013 y cu a logra procesa 31.001 formulario. Mester menciona cu tin 8.026 cliente cu falta ainda pa entrega nan formulario di inkomstenbelasting 2013. Pa loke ta trata aña 2014 a saca 41.882 formulario y di esaki a ricibi bek 30.588. Pues falta mas di 11 mil cliente cu no a entrega nan formulario.
E director di DIMP ta haci un apelacion na esnan cu no a entrega nan formulario di inkomstenbelasting ainda pa haci esaki mas lihe cu posibel pa e por wordo procesa. Te cu awo tin 15.754 formulario cu a procesa y falta mas cu 14 mil ainda pa procesa di 2014 cu ta wordo haci door di un team di aproximadamente 7 persona cu ta encarga cu data entry. Nan ta traha di mainta te atardi riba solamente e informacionnan aki y ta e intencion pa caba di procesa 2014 pa fin di juli y/of cuminsamento di augustus 2018. E aña aki ainda tin 2015 y parcialmente 2016 pa procesa pa asina corta cu e atraso acumula den ultimo añanan..
Esnan cu no ta cumpli pa entrega e aangiftenan segun stipula den ley, ta core e riesgo cu un Inspector mester ta saca un “ambtshalve aanslag” cu ta basa ariba un promedio. .
Na momento cu yega na e conclusion cu un cliente ta bini na remarca pa restitutie, ta bay averigua si e cliente en cuestion tin algun debe habri na DIMP. Por ehempel ta papia di Grondbelasting y/of erfpacht y lo compensa esaki. Si resta algo despues di e compensacion e cliente ta haya e resto di suma ariba su cuenta bancario. Mester menciona cu DIMP ta trahando cu masa di cliente y tur siman tin rond di 200 cliente cu ta haya nan pago di restitutie. Tur ta wordo poni riba lista pa por wordo procesa y ta pidi comprension pa asina tur hende yega na beurt.


text:
TOPICO PRINCIPAL | UN GOBIERNO SIN CORUPCION
Corupcion den Gobierno—Un Problema Mundial
Un persona corupto ta un persona cu ta haci mal uzo di su poder—specialmente den politica—pa su mes beneficio. Esaki no ta nada nobo, pasobra Bijbel ta contene un ley cu ta prohibi soborno den casonan hudicial. Pues, for di un 3.500 aña pasa tabata existi corupcion. (Exodo 23:8) Claro cu corupcion ta encera mas cu djis acepta placa bou di mesa. Funcionarionan corupto sa haci uzo di servicio- y propiedadnan publico cu nan no ta autorisa pa uza. Nan sa hasta horta placa y uza nan puesto den gobierno pa faborece nan famia y amigonan.
Corupcion ta un problema cu por existi den cualkier organisacion, pero ta parce cu esaki ta mas comun den organonan gubernamental. Na aña 2013, Transparency International a publica un articulo titula Global Corruption Barometer cu a bisa cu hende rond mundo ta pensa cu e cinco entidadnan di mas corupto na mundo ta partidonan politico, cuerpo policial, empleado publico (of, ambtenaar), podernan legislativo y hudicial. Wak e siguiente ehempelnan cu ta mustra esaki:
AFRICA: Na 2013, un 22.000 empleado publico di Sur Africa a ser acusa di corupcion.
SUR AMERICA: Na 2012, nan a sentencia 25 hende na Brazil cu a uza placa di gobierno pa haya apoyo politico. Un di esnan cu a ser sentencia tabata e ex-lider di e gabinete di e presidente di Brazil cu tabata e di dos persona mas poderoso di e pais.
ASIA: Na Seul, Sur Korea, 502 hende a muri ora cu un pacus grandi a basha den otro na 1995. Investigadornan a haya sa cu empleadonan publico a acepta placa bou di mesa y a laga e contratistanan uza beton di calidad inferior y asina viola normanan di siguridad.
EUROPA: Cecilia Malmström, comisario di Asuntonan Interno di e Comision Europeo, a bisa cu “corupcion ta un problema serio na Europa.” El a sigui bisa: “Pa caba cu corupcion, nos mester di apoyo politico, pero ta parce cu esey ta algo imposibel.”
Corupcion ta un problema cu tin raiz profundo. Profesora Susan Rose-Ackerman, un experto riba tereno di combatimento di corupcion, a skirbi cu pa drecha e situacion ta necesario pa gobiernonan cambia nan sistema di goberna. Aunke ta parce cu e situacion no tin solucion, Bijbel ta sigura nos cu tin solucion y cu cambionan grandi ta na caminda.


text:
Komportashon den tráfiko
Nos ta drentando 2017. Temporada ku tin mas trafikashon ku normal riba kamindanan públiko. Esaki ta trese kuné tambe ku hopi outomobilista ta falta ku reglanan di tráfiko, pa desviá filanan largu. Konsekuensia di esaki ta aksidentenan di tráfiko innesesario ku na nan turno ta sòru pa mas opstakulisashon riba nos kareteranan.
Un otro faktor ku tur fin di aña Kuerpo Polisial ta notando ku ta kontribuí na aksidentenan chikí, grave pero tambe fatal, ta korementu di vehíkulo bou di influensiá di alkohòl òf otro supstansia prohibí. Nos ke enfatisá tambe riba vehíkulonan den estado tékniko defisiente ku ta subi kaya òf di kua dokumentunan no ta na òrdu.
Kada individuo ku ta manehá un vehíkulo mester ta konsiente di e rísikonan ku e ta eksponé su mes i otronan na dje, na momentu ku e ta aktua kontra di leinan di tráfiko. E fin di aña aki polis lo ta estrikto ku kontròlnan di tráfiko i ta aktua di un forma severo kontra esnan ku ta faya ku regla.
Lo no permití ningun vehíkulo di kua dokumentunan no ta na òrdu òf téknikamente no ta den bon kondishon, sigui move riba vianan públiko. Tambe lo aktua determiná kontra ponementu di ‘fever’ i otro hazañanan ku ta hinka usuarionan di tráfiko den peliger òf ku di un òf otro forma ta forma molèster pa e bisindario.


text:
Presentacion “Arubalening Nederland” na e encuentro informativo
Arubahuis conhuntamente cu Departamento di Enseñansa y Ministerio di Enseñansa a presenta un encuentro informativo pa studiantenan cu ta bayendo Hulanda.
Durante di e encuentro a comparti informacion importante y relevante for di diferente instancia pa loke ta preparacion, yegada na Hulanda como tambe riba e guia y sosten cu tin disponibel pa studiantenan di Aruba.
E encuentro informativo a tuma luga dialuna dia 4 di juni den e Auditorium di Colegio EPI.
Aki por download e presentacion tocante Arubalening: [Presentatie Arubalening NL – juni 2018]
Info / Contact
Pa mas informacion por tuma contacto cu: [Kabinet van de Gevolmachtigde Minister van Aruba – Arubahuis] of via email: students2018@arubahuis.nl.Scroll To Top


text:
Mentira tras mentira a ser presenta na pueblo na 2015 y 2016 ora gabinete Mike Eman a atende y firma e acuerdo pa CITGO na Aruba cu regimen di Nicolas Maduro.
DIARIO a consulta expertonan riba tereno constitucional, legal, comercial local y internacional riba e proceso cu a hiba pa firma e acuerdo contra reglanan constitucional y contra reglanan oficial di e responsabilidad di Parlamento den acuerdonan pa e pais.
Un punto cu continuamente ta bin dilanti ta, pakico gabinete Mike Eman no tabata kier pa Parlamento y asina directamente pueblo y tur instancia di Aruba haya informacion corecto riba e proyecto cu mester a bira pilar economico di e pais.
Expertonan constitucional ta sigui mustra cu hamas por a mara e pais na un acuerdo sin aprobacion respalda pa conocemento profundo di parlamento di loke e lo a encera pa Aruba. Parlamento mester a revisa e documentonan sigur den un situacion manera ya mundo tabata conoce cu e regimen controversial di Nicolas Maduro.
E punto aki segun informacionnan mester ser investiga mientras e proyecto fracasa a hinca Aruba den un situacion unico pa cual tambe gobierno a ser adverti y cu cualkier estudio responsabel lo a trece na luz.
Leynan ta prohibi pa un gobernante hinca Aruba den un situacion cu segun tur indicacion ta peligroso pa e pais.
Na momento cu a firma e acuerdo, gabinete Mike Eman tabata sa cu Venezuela no tin placa ni pa paga su propio gastonan y cu e pais tabata den un situacion serio. Gabinete Eman tabata consciente di e hecho cu Rusia tabatin un parti di CITGO como borg y cu companianan Mericano tabata busca forma pa uza CITGO pa haya e placa cu Venezuela tabata debe nan.
“Segun Ley un gobierno no por practica mentira manera a sosode y hinca e pais den un problema serio,” expertonan ta bisa.
Nan ta referi na rapportnan oficial di instancianan cu mester controla gobernacion y a adverti cu gobierno mester tene su mes na regla ora e ta atende cu e pais y cu parlamento tin e responsabilidad pa investiga loke gobierno ta haci.
Awe CITGO a bira un compania discutibel na Aruba na nivel diplomatico den un crisis mundial. Hulanda cu a mustra riba peligernan grandi di e proyecto riba tereno financiero y economico a mustra cu ta gobierno di Aruba ta responsabel pa acuerdonan cu firma.
Awe, manera e informantenan a mustra DIARIO, tur berdad ta sali na cla y Reino mester mira con ta bay soluciona e situacion den un crisis mundial.
Manera a mustra DIARIO, e proyecto di CITGO a bira e caida economico y financiero di Aruba pasobra a uza nan resultado pa balansa cifranan sabiendo cu e supuesto resultadonan aki no tabata basa riba realidad di e proyecto.
A kita e aspecto di siguridad nacional den un conflicto for di Aruba, cu tin un compania dirigi pa un compania di un gobierno cu mundo liber a mara na sancion.
Gabinete Eman a hinca Aruba den un situacion sumamente serio y Parlamento mester tuma medida legal pa evita cu por tin ripiticion di e suceso den futuro.
Mester exigi cu gobierno ta respeta Parlamento y hamas ta pone su mes riba representacion directo di pueblo den e proceso democratico.
Parlamento tin e deber di evita cu atrobe interpretacion di ley ta habri caminda pa peliger grandi pa Aruba.


text:
Lotto ta felicita e seleccion di landamento cu a logra un total di 38 medaya: 13 di Oro, 18 Plata y 7 Brons den e campeonato CISC 2016 na Bahamas
ORANJESTAD, Aruba – 15 di juli, 2016: E campeonato Caribbean Islands Swimming Championships 2016 teni na Bahamas ta tras di lomba unda e delegacion di Aruba por mira tras di un exitoso competencia. Nos seleccionadonan a luci durante di e competencia di CISC na Bahamas y por ta satisfecho cu e resultado final obteni. No obstante cu nos delegacion tabata un di esunnan chikito durante di e campeonato aki asina mes Aruba a logra termina na un di 5 luga den 17 pais participante na e competencia di CISC 2016. Solamente Bahamas, Puerto Rico, Barbados y Jamaica a termina dilanti di Aruba, pero cu un delegacion mucho mas grandi.
ORANJESTAD, Aruba - 1 di april, 2016: E campeonato di softbol Little League den e categoria femenino organisa pa Little League Softbol Aruba a inicia algun dia atras. A probecha di a tene su ceremonia di apertura hunto cu esnan di baseball Little League. Mester bisa cu e damitanan a participa den e acto di desfile pa asina Aruba completo cera conoci cu nos hungadonan di softbol femenino.
Lotto cu palabra di felicitacion na tur e ganadonan den e prestigioso Premio Excelencia den Deporte 2015
ORANJESTAD, Aruba – 1 april, 2016: Diaranson anochi Ministerio di Deporte cu e sosten y apoyo financiero di Lotto, e loteria di Aruba a honra nos atletanan cu a destaca den e aña deportivo 2015. Pa 13 aña caba Premio Excelencia den Deporte ta existi y semper a sirbi como un muestra di gratitud, reconocimento, y estimulo cu ta duna na esunnan cu a destaca den mundo di deporte. Riba e bunita anochi aki atleta y nan famia, dirigentenan como tambe invitadonan di honor a otorga e medaya y galardon maximo na e atletanan cu a sobresali pa nan federacion como tambe pa e Comision di Hurado.
Lotto ta felicita e delegacion di ahedrez cu nan logro historico durante di e CARIFTA Chess Championship 2016 na St. Croix
ORANJESTAD, Aruba – 1 di april, 2016: Recientemente a tuma luga na e isla di St. Croix, e di cinco edicion di e Carifta Chess Championship den e deporte di ahedrez. Nos dushi isla di Aruba tambe a wordo bon representa durante di e torneo aki. Un total di shete pais a participa na e torneo esakinan Bahamas, Barbados, Jamaica, Surinam, US Virgin Islands, Trinidad & Tobago y Aruba. Mester bisa cu e delegacion di Aruba a haci historia door di logra un di dos luga den e clasificacion general tras di e ganadonan Barbados y dilanti di Surnam.
Lotto cu palabra di pabien na LIFIDA pa e exitoso torneo internacional di futbol infantil Himno y Bandera
ORANJESTAD, Aruba - 22 di maart, 2016. Despues di casi cinco dia di futbol, diabierna ultimo e grandioso torneo anual internacional di futbol infantil di LIFIDA a yega su final. E aña aki un bes mas e organisacion di LIFIDA a conoce un exitoso torneo di futbol cu a conta cu participacion di cinco pais bishitante esta Colombia, Venezuela, Corsou, Boneiro y St Maarten hunto cu e seleccion di U-13 di Aruba.


text:
Norma di Admision HAVO/VWO 2016/2017
Dia 27 di mei 2016 Minister di Enseñansa Michelle Hooyboer-Winklaar a aproba e normanan di admision oficial pa ciclo basico HAVO/VWO pa aña 2016-2017, esta pa e scolnan Colegio Arubano y Colegio San Nicolas.
Posibilidad pa renoba scolnan pa medio di Public Private Partnership
Mundialmente, y den e ultimo añanan na Aruba tambe, tin diferente proyectonan exitoso cu ta wordo realisa pa medio di sociedadnan entre e sector publico (gobierno) y e sector priva. Ministerio di Enseñansa actualmente ta haciendo un sondeo pa cu oportunidad y posibilidadnan pa aplica modelo PPP (public private partnership) pa realisa renobacion y expansion di scolnan cu tin necesidad.
Studiantenan di UA cu expo riba problema social
Studiantenan di Universidad di Aruba (UA) den nan prome aña cu nan estudio di Social Work and Development lo host un exposicion fotografico unda lo mustra nan creatividad pero alabes ta haya un chance pa por advoca pa problemanan social cu no ta obvio pa tur hende y cu pa nan mester di mas atencion.
Profesor Hargreaves presente pa evento di aniversario di IPA
Instituto Pedagogico Arubano (IPA) ta celebrando su di 25 aña di aniversario cu un serie di encuentro sumamente interesante y importante pa enseñansa na Aruba, y cu un balor agrega sumamente grandi tanto pa e lidernan den enseñansa como docentenan di scolnan di tur nivel.
Zomerschool Nederlands 2016
De Universiteit van Aruba (UA) organiseert weer een Zomerschool Nederlands voor het hoger onderwijs.
Colaboracion entre Maryland y Aruba
Dia 9 di mei ultimo a tuma luga un serie di reunion entre Minister di Enseñansa di Aruba y representantenan di Gobierno di Maryland, esta Secretaria di Estado di Maryland y Minister di Enseñansa. Meta principal di e reunionnan tabata pa sondea posibilidad nan riba tereno di Enseñansa.Lesa mas
Towson University y St. Mary’s College of Maryland
Recientemente Minister di Enseñansa Michelle Hooyboer-Winklaar a biaha pa Merca y Canada pa sigui sondea diferente posibilidad pa intercambio y colaboracion pero tambe posibilidad pa mas di nos studiantenan studia den e region ey.
Workshops at the University of Aruba
The University of Aruba (UA) invites you to take part of different workshops given by dr. Beatriz Manrique. Dr. Beatriz M. Manrique Urdaneta is Senior Lecturer in Applied Linguistics and Writing at the University of Zulia, Venezuela.
IPA ta celebra aniversario cu Congreso
Den cuadro di su di 25 aña di aniversario, Instituto Pedagogico Arubano (IPA) ta tene un congreso riba tereno di enseñansa titula “Transforming teachers for the XXI Century y Uplifting Leadership”.
Steve Jobs Schools
De Universiteit van Aruba heeft het genoegen u uit te nodigen voor een vervolgbijeenkomst naar aanleiding van de Steve Jobsschool presentatie op 28 april jl van “de alliantie onderwijs voor de toekomst Aruba”.


text:
Cabesantenan di scol den programa di “International School Leadership”
Na October 2015 a inicia cu e prome grupo di cabesante- y directornan di scol cu a sigui e curso di “International School Leadership” den cual ta pone esunnan cu ta encabesa un scol hunto pa por empodera nan cu instrumentonan necesario pa por cambia rumbo di nos enseñansa.
A cuminsa aña pasa cu un grupo di profesionalnan di Ontario Principals’ Council cu ta representa mas cu 5000 cabesante di scolnan na Canada. Nan ta brinda e cursonan aki na diferente parti di mundo. Nan meta ta pa engrandece enseñansa rond mundo, pa cual Aruba sin duda tambe kier ta parti di dje.
E grupo atendiendo e curso awor aki ta e prome grupo di October aña pasa, cu awor ta siguiendo cu e resto di e modulenan y e di dos grupo cu a cuminsa cu e prome curso. Na final di tur e 6 modulenan, e cursista lo ricibi su certificado special.
Den un sala a yena 30 participante cu ta continuando cu e di dos parti y den e otro sala un otro 30 docente cu ta apenas iniciando e curso special aki.
Varios di e docentenan participando a bisa cu e curso a cambia nan perspectiva completamente y cu tin varios cosnan cu awor nan ta trahando riba dje cu ta positivo. Tin plannan pa nan scolnan unda nan kier mira mehoracionnan y cu awor cu nan ta traha hunto cu otro scolnan locual antes no tabata e caso, sin duda ta dunando bentaha.
“Nos ta hopi contento cu nan ta bek awe cu nos. E curso intensivo aki lo sigui durante 4 dia largo y mi ta spera di scucha na final cu tur cos a bay bon y cu e lidernan di nos scolnan a siña hopi”, asina Minister Michelle Hooyboer-Winklaar a enfatisa. E ta spera cu den transcurso di e aña aki ainda e cursonan lo continua, pa prepara e cabesantenan.
Info / Contact
Pa mas informacion por busca den e alfabet menu riba homepage: [M] Ministerio di Enseñansa
Scroll To Top


text:
ORANJESTAD (AAN): Dialogo ta algo cu Minister Chris Romero semper a para p’e. Pa loke tabata e discusion di e ahustacion di tarifa di taxi, e titular di e cartera di Transporte semper tabata atento na e deseonan y necesidadnan di e taxistanan na Aruba. Esaki ta un grupo cu ta den desventaha den hopi aspecto y como tal Gobierno mester ta comprometi den duna nan mas siguransa den nan trabao. Minister Romero ta consciente di e importancia cu nos taxistanan tin pa nos comunidad. Taxistanan ta un parti importante den nos economia pasobra hopi biaha nan ta e promenan pa atende cu e turistanan cu yega nos isla.
Durante un dialogo, unda cu respet y comunicacion a hunga un rol principal, a logra yega na un concesus pa cu e ahustacion di e tarifanan cu e taxistanan lo bay cobra di awor pa dilanti. Mester remarca cu e ahustacion di tarifa a bay segun e ruta cu ta core. Esaki ta nifica cu tin algun ruta a conoce un aumento mas halto cu otronan. E tarifa nobo lo drenta na vigor e fin di siman aki mes. E 8% of 20% di aumento cu tabata papia di dje, nunca tabata motibo di dificultad pa Gobierno.
A yega na un tarifa di servicio di taxi cu ta satisfactorio pa ambos partido. E taxistanan tabatin nan deseonan, como logicamente tambe ta e caso di parti di Gobierno. Poniendo hunto tur conseho di instancianan y personanan concerni, a logra yega na un un resultado positivo y cu tur hende por biba cun’e. E tarifanan cu a keda acorda awor ta bin como un alivio tanto pa e taxistanan y Gobierno, pasobra awor tur esnan concerni lo bay cana riba e mesun linea.


text:
GRONINGEN—Polis a detené un hòmber di 26 aña na Groningen relashoná ku morto di Hidde Bergman (27), deportista.
E víktima a keda fatalmente hinka durante korementu. E sospechoso tabata enkarselá pa otro delito, esta destrukshon. E insidente a tuma lugá dia 14 mei alrededor di 19:15 na Jaagpad na Groningen. Hidde a fayesé na e sitio mes mientras e sospechoso a hui. Ultimo simannan polis no tabatin pista di e sospechoso i a publiká deskripshonnan di un hòmber ku posiblemente tabata den área di e insidente fatal. Tambe a hasi yamada pa testigunan ku a mira Hidde kore. Ayera polis a detené e sospechoso di Groningen. E ta keda sospechá di envolvimentu den morto di Hidde Bergman. No ta konosí kiko ta e motibu di e insidente fatal. Pero pa e famia ta trata di un kaso kaminda a mata un inosente. Awor ku polis tin e sospechoso nan lo mester sigui investigashon, segun un bosero polisial.


text:
Meskos ku e idioma, e poblashon i músika, e kushina boneriano ta e resultado kombiná di diferente pueblo ku diferente kultura. P’esei e kushina krioyo tin su propio karakter apesar ku e formashon di kuminda a keda bou di influensia spañó/afrikano, mirando e tiponan di piská trópiko, berdura, fruta i hopi uso di speserei. Komo kuminda mayó, ku ta kome mèrdia, hopi bia ta kome funchi. Esaki prepará dor di hariña di maishi hopi paresido na e polenta italiano.
Ounke Boneiru ta un isla ku eskoho limitá na produkto, dor di e klima seku i poko agrikultura, kasi tur kos mester importá, tòg e isla konosé un kushina riku i variá. Dor di skarsedat na produkto mester ta kreativo ku loke tabata disponibel. Asina nan konosé e plato bachibachi kaminda nan ta hasi uso di shirishiri i karni di órgano di kabritu.


text:
Hues tin duda kende ta e doño real di e arma
ORANJESTAD (AAN) – Ayera mainta e hombernan J.T. y A.A., a presenta dilanti pa tratamento di nan caso. E duo aki ta wordo acusa di posesion di arma y balanan riba 13 Juli 2017. A.A. tabatin un revolver Cal. .357 y J.T. tabatin balanan 357 Magnum. Ni Fiscal y tampoco Hues tabata convenci cu A.A. tabatin e arma den su posesion mientras cu J.T. si a wordo haya culpable di e paki balanan.
ARMA
Hues a bisa cu Polis a bay veld di bala na Bushiri caminda segun informacion, un persona lo tin un arma den un tas blauw. Polis a bay na e veld y a mira e tas y un persona a cana bay den direccion di e tas. J.T. a bisa cu e tas ta di dje. Polis a puntra kico tin den e cas. A haya un paki di bala Magnum 357. Central a bisa e patruya cu e arma tey. E agentenan a sigui busca y a haya un tas lora den un flanel berde. Ora a habri e tas … bingo. E flanel ta di A.A.
Segun J.T., el a caba di yega e veld y a haya e caha di bala banda di matanan den mondi. Hues a puntr’e pakico el a coy e balanan. Segun J.T. el a pensa cu porta e por bende nan pa cria su yiunan. Hues a puntre si e sa di e arma. Segun J.T., e no sa mes cu tabatin arma. El a bisa Hues cu el a mira dos patruya a pasa y despues a bin un batayon. El a bisa cu e no conoce A.A. El a mir’e ta hunga futbol riba e veld. J.T. ta un hungador di futbol cu cada biaha ta practica riba e veld.
Hues a mustra cu J.T. a bisa Polis cu el a mira A.A., kita su t-shirt berde y lora esaki rond di e tas y despues a bay skop bala.
Hues a puntra A.A., con e arma a bin bou di su t-shirt. Segun A.A. e arma no ta di dje. E arma ta di un conoci di dje, A.R., kende a bin cu e tas y a mustr’e e arma. Despues el a bay hunga futbol y ora Polis a yega el a mira cu su t-shirt tabata ariba e tas. El a desmenti cu el a lora e t-shirt over di e tas. Hues a mustra cu den tur dos tas a haya marihuana pero nan no ta wordo persigui pa esaki.
Hues a bisa cu A.R. a wordo interoga y el a bisa cu el a bay veld pa hunga bala y no tabatin arma cun’e. El a bisa cu e tas tabata di A.A. A.A. a bisa Hues cu no ta berdad. El a bisa cu e tin 4 luna sera por nada.
EXIGENCIA DI FISCAL
Fiscal a bisa cu e pregunta ta si tin suficiente prueba contra A.A. Polis a bay na e veld y a haya un tas. Esey tabata e tas di J.T. den cual tabatin marihuana y 25 bala Cal .357. Despues a haya un otro tas cu flanel di A.A. ta tapa esaki. Den e tas tabatin un arma.
Na opinion di Fiscal, e hecho cu J.T. a coy e caha di bala ta haci cu e ta culpable di posesion di balanan. E tabata 106 dia sera y despues a lag’e liber ora di e caso a bin dilanti pro forma. Fiscal a bisa cu e ta exigi castigo igual na loke J.T. a sinta caba y 3 siman di prison extra pero condicional cu un tempo di prueba di 2 aña. El a bisa cu J.T. mester keda leu di balanan.
Pa loke ta A.A., Fiscal ta haya cu un hende cu tabata na e veld a splica Polis cu tin un arma den un tas. A bin haya e pistol Magnum .357. A.A. ta bisa cu e tas ta di A.R. mientras cu A.R. ta bisa cu e tas no ta di dje. Fiscal ta haya importante cu e arma y balanan a wordo saca for di circulacion. Na opinion di Fiscal, no por saca afor kende realmente ta e doño di e arma. No tin otro testigo cu por trece claridad den esaki. No tin suficiente prueba cu e arma ta di A.A. El a pidi Hues pa declara A.A. liber.
ABOGADO
Mr. Arendsz Marchena a bisa Hues pa tene cuenta cu circumstancianan personal di J.T. El a coopera cu e investigacion. E ta un hopi bon hungador di futbol y ta lamenta cu algo asina ta pasa cune. E tabata na Hulanda caba pa mira si e por cay den futbol professional.
Pa loke ta A.A., e abogado ta haya cu no por prueba cu e tabatin e arma den su poder. Na opinion di e abogado, A.A. a desmenti cu e tas tabata di dje. E tas tabata ariba e flanel. A.A. ta bisa cu e tas ta di A.R. y A.R. ta bisa cu no. Mescos cu Fiscal, e abogado ta di opinion cu no tin suficiente prueba cu A.A. tabata den posesion di arma. El a splica Hues tambe cu doño di trabou ta dispuesto warda mira kico e decision di Corte ta, pa asina A.A. por haya su trabou bek.
SENTENCIA
Hues a sera tratamento di e caso y a dicta sentencia di biaha. Hues a bisa cu e ta haya J.T. culpable di tabatin balanan cun’e. Hues a bisa cu e ta tene cuenta cu e cantidad di balanan. El a confirma exigencia di Fiscal y a condena J.T. na castigo di prison igual na loke el a sinta caba y 3 siman di prison extra pero condicional cu un tempo di prueba di 2 aña. Hues a duna orden pa destrui e balanan.
Pa loke ta A.A., Hues ta haya cu tin duda kende realmente ta doño di e arma. El a mustra cu ora a confronta A.A. y A.R. caminda A.A. a bisa cu ta di A.R. e tas ta, A.R. a baha su cabez y no a bisa nada. Hues ta haya cu esaki ta indicacion cu A.R. ta sconde algo. Awor cu Hues tin duda, e no por haci nada otro cu declara A.A. liber y pa destrui e arma.


text:
Dialuna atardi a sosode un accidente basta fuerte na Zeewijk. Dos auto a dal fontal. Polis y ambulance a bay urgentemente na e sitio. Ora cu nan a yega a topa cu dos chauffeur herida. E autonan tabata saca huma. Bomberonan tambe a ser avisa.
Un di e autonan a bay den robes y dal den direccion contrario. Polis di trafico a encarga cu e investigacion.
Accidente frontal na Zeewijk. Click e link pa mas
Posted by 24ora on Monday, June 17, 2019
Paramediconan a atende cu ambos chauffeur na e sitio mes. Takelwagen tabata necesario pa hala ambos auto for di caminda.


text:
Mayoria di pica di insecta ta inofensivo. Sin embargo, bo por core peliger directo masha bon. Esey ta e caso, por ehempel, si un maribomba of un bij pica bo riba bo lenga of na bo garganta. Esaki por sosode ora e insecta bula bay den bo boca of si bo hay'e accidentalmente den bo boca ora bo ta bebiendo algo.
Tambe bo por ta hipersensibel pa pica di maribomba of di bij. E ora ey no ta importa unda nan pica bo. Esaki semper por ta peligroso, esta, pa motibo di e reaccion fuerte di bo curpa. Reaccionnan cu ta indica tal hipersensibilidad ta:
- biramento malo
- hinchamento di lip y di klep di wowo
- grawatashi
- caymento flou
- problema cu halamento di rosea (atake di asma)
Carpata ta insecta cu ta pega nan mes den e cuero y cu ta alimenta nan mes cu sanger di hende of di bestia. Un mordi di carpata por ocasiona un infeccion, pa motibo cu e carpata ta contagia cu un bacteria.
E ora ey bo ta haya un infeccion di cuero rond di e carpata (sintoma: e cuero ta bira cora y bo ta haya keintura). Mester trata esaki cu antibiotico y mester ranca e carpata for di e cuero.
CUIDO PROPIO:
LOKE BO MES POR HACI
Mayoria di pica di insecto no tin mester di tratamento. Grawatashi iritante bo por trata cu un unguente refrescante cu ta obtenibel na botica, Ta miho pa no uza un unguente of crema cu ta contene un antihistarninico. Esey por causa hipersensibilidad y net esey ta causa grawatashi.
Den caso di un pica di maribomba, bet e pica cu binager. Den caso di un pica di bij, saca e puy sin primi e sakito cu veneno, uzando un pincet cu masha cuidou. Djey bo ta bet e cu amoniak dilui (cu awa).
Si tin un carpata pega, bo por kit'e huntand'e cu vaselin of cu manteca. Esaki ta corta su rosea obligand'e pa laga los. Esaki por dura basta ora si. No purba ranc'e afo sin mas. Esey por tin como consecuencia cu e curpa por kibra for di e cabes, haciendo mas dificil pa ranca e cabes for di e cuero.
TUMA CONTACTO CU BO DOKTER DI CAS
- Si bo no por logra saca e puy di bij of ranca e carpata.
- Den caso di un mordi di carpata, si e cuero rond di e mordi bira cora despues di algun dia of siman.
TUMA CONTACTO CU BO DOKTER DI CAS INMEDIATAMENTE
- Den caso di un pica di insecto riba bo lenga of na bo garganta (tambe parti pafo).
- Si bo ta hipersensibel pa pica di insecto.
- Si, despues di un pica di insecto, bo haya un atake di asma cu halamento di rosea cu ta piep.
- Si bo haya blaar of erupcion na otro parti di bo curpa cu caminda e insecto a pica bo.
- Si bo bira malo.


text:
Notisia
-
TRABOUNAN DI REPARASHON NA E VIADUKTO DI ARUBASTRAAT TA KONTINUA
Djasabra 14 di òktober i djadumingu 15 di òktober, Servisio pa Obra Públiko (OW) ta bai kontinuá ku…Lesa mas 11 Òktober 2017 - Den Komunikado
-
TRABOUNAN DI MANTENSHON NA E KRUSADA ELEVÁ DILANTI BRIONPLEIN
Djaweps, 12 di òktober Servisio pa Obra Públiko (OW) ta kuminsá ku trabounan di mantenshonLesa mas 9 Òktober 2017 - Den Komunikado
-
TRABOUNAN NA LUSNAN DI TRÁFIKO NA KRUSADA NA ALTURA DI SCHOTTEGATWEG OOST – KAYA W.F.G. MENSING
Servisio pa Obra Públiko (OW), huntu ku e kontratista DCG Services, ta bai kambia e bakinan di e lusnanLesa mas 6 Òktober 2017 - Den Komunikado
-
TRABOU NAN DI MANTENSHON NA E KRUSADA ELEVÁ DI SATURNUSSTRAAT
Djamars, 10 di òktober Servisio pa Obra Públiko (OW) ta kuminsá ku trabounan di mantenshonLesa mas 6 Òktober 2017 - Den Komunikado
-
TRABOU NAN DI MANTENSHON NA E KRUSADA ELEVÁ DI SUFFISANTWEG
Djamars 10 di òktober Servisio pa Obra Públiko (OW) ta kuminsá ku trabounan di mantenshonLesa mas 6 Òktober 2017 - Den Komunikado
-
Promé Minister a kulminá un eksitoso bishita na e 72 Asamblea General di Nashonnan Uní
Promé Minister Eugene Rhuggenaath a kompletá un bishita eksitoso di 18 sèptèmber pa 21 di…Lesa mas 5 Òktober 2017 - Den Komunikado


text:
Barranquilla2018News
Natacion a sigi diamars mainta
Mikel, Daniel, Patrick y Jordy a mira accion
Natacion a continua diamars mainta cu nos atleta nan Mikel, Daniel, Patrick y Jordy a mira accion.
Mikel cu Daniel tabata e dos prome nan pa drenta piscina y hasi e 200m liber cu tempo di 1:52.67 y 1:53.36 respectivamente, cual ta segundo lugar y tercer lugar den nan heat. Patrick su turno a yega den e 50m lomba, cu e ta logra un tempo di 26.37 y termina na di 4 lugar.
Na final di e mainta a tuma lugar e 4x 100m relevo. Caminda tur cuatro atleta a mira accion y ta termina na di 2 lugar cu un tempo di 3:33.75.
Awenochi lo tin un biaha mas e finalnan di natacion. Daniel lo ta den final B di 200m liber, Mikel den 200m liber final A. Patrick lo ta den 50m lomba den final B. Y pa sera e anochi lo tin e final di 4x 100m cu tur cuatro lo participa.
Na final di e evento Anahi Schreuders a hasi un time-trial pa purba mehora su tempo den 50m pecho pa loke ta trata Youth Olympic Games cu ta tuma lugar na october na e ciudad di Buenos Aires, Argentina.


text:
😀 😀 😀 😀 😀 😀 😀 😀
Awe nos ta canta Happy Birthday pa Rika v/d Werf, masha pabien ta bin di parti bo Mom y Alejandro, bo rumannan y cuñanan. Di bo sobrinonan Jeamirey, Jeandrick, Karinzah, Gregory, Danzill y Thaina. Y demas famia Cu ta deseabo tur cos bon hopi dicha y felicidad. Goza masha hopi di bo dia.
😀 😀 😀 😀 😀 😀 😀 😀
Awe ta cumpli un aña mas nos BFF Rika v/d Werf. E ta haya hopi pabien di curazon bo BFF Jane & Rivelino y FantaSPantasma gang. Cu Papa Dios drama su bendicion ariba bo Sis. Y cu es aña aki trece tur cos bon pabo hopi Amor, Salud, Dicha, Alegria y Felicidad. Macuto masha grandi mes pabo jena cu Hopi Roza, Sunchi y Abrazos. We love you Sis. Keep it up BFF.
😀 😀 😀 😀 😀 😀 😀 😀
Dia 26 di Mei ta cumpli un aña mas nos Tanta Rika v/d Werf, hopi pabien ta bin di parti bo sobrinonan Jeamirey, Jeandrick, Karinzah y Gregory. Cu Tanta Rika pasa un dushi dia awe. Nos ta manda hoooooooppppii sunchi y hoooooppppiiiii braza. Tanta Rika nos tur ta stimabo hopi.
😀 😀 😀 😀 😀 😀 😀 😀
Awe nos ta celebra Jay-Jay su B-day e ta cumpli 3 aña pabien ta bin parti su mami Valeria un pabien ta bin parti su wela y welo,bisawela,y henter famia Tromp cu Dios drama bendishon riba jay jay riba e dia di awe!!
😀 😀 😀 😀 😀 😀 😀 😀
Awe ta cumpli 4 aña, e princess di cas esta Judivianny Croes. E ta haya felicitashon diparti su mami Judith, su papi Ivan, su rumannan Juni y Shaquil..tambe e ta haya pabien di parti su tantanan, omonan, wela, welo, prima/primonan y demas famia sin lubida Ebby cu ta mande bise cu Dios drama su bendishon riba dje y cu nos ta mande bise unda nos bolo a keda??!
😀 😀 😀 😀 😀 😀 😀 😀
.. Hey judy pabien cu awe bo a cumpli 4 aña mas di bida.. Bo ta haya pabien diparti Mycheline, Mikayla, Kyon,Johvan y Klayton
nos kier bolo, nos kier bolo, nos kier bolo!!
😀 😀 😀 😀 😀 😀 😀 😀
Awe ta cumpli su di 2 aña e princes di cas Alysha Roga! E ta haya un macuto jen di sunchi di parti su welanan muy especialmente di su mami Diantha y papi Dang cu ta stime un mundo tambe di parti su ruman homber cu ta gusta tente Gjordjan. E ta haya hopi brasa y sunchi di parti su tantesnan Suki, Juwi, Francine,Lou-ann,jessica, Angelique, Sue Ann, Dietje tambe su momo Ding, Ryan,Mikeson, su dino Antho cu ta gusta dune un Kiss!!! We Love U!!!
😀 😀 😀 😀 😀 😀 😀 😀
Happy b-day por finnnn di tantu bo tbt konta e dia nan chill ba wak ata e dia tan spera a yega awe 26 di mei Suei dushii a kumpli un aña mas di bida ta haya pabien di su One and only Champ su mama su tata su ruman nan di su subrina loko amy I muy specialmente di e crew loko di Privelicious crew ku ta manda bise ayyyyy prepara paso ta bay tin kos.
😀 😀 😀 😀 😀 😀 😀 😀
Awe 26 di Mei nos ta canta Happy Birthday pa Gelisa Angela cu a haci su sweet 27th. Birando bieu caba hahaha.Pabien ta bin di bo mayornan Gladys cu Elvis, rumannan Elgene y Arwin. Dibo cunja Gennesis cu ta love bo allot hihi, sin laga afo di bo 2 yiu nan Jathan y Gilliene. Y dimes algo cu no por lubidaa mes,, Esta boo dushi Jermaine. Spera bo pasa dushi riba bo dia.Muahh..
😀 😀 😀 😀 😀 😀 😀 😀
Ayse SUEIlicious show them what u got! Yes yes awe un miembro di privelicious crew a haci su sweet 23! Suei bo ta haya pabien di parti bo mama bo tata ruman nn suegra suegro swa tmb di bo tanchi nn I prima/o nn I bo ta hnj un brasa jena ku sunchi di bo future hubby champ ku ta manda bisabu e lo love bo till the end:) tmb bo ta hnj un pabien grandi di privelicious» madi, uka, darlene,cherry,clari,zaza,ross… Havee fun on ur day!
😀 😀 😀 😀 😀 😀 😀 😀
Hiep hiep hoera awe nos ta canta happy b-day pa e paar di morocho : Jerry y Jermin Bell. Haha awe nan a yega 1/4 siglo. Nan ta haya felicitacion di nan ruman muher Raquel y swa Cesar , nan sobrino y sobrina Carmichael y Abi, nan ruman homber Toni, Nan tata Vincent y Teresa. Nan ta haya felicitacion di Tanta y Omo nan Primo y Primanan, nan Hijanan, Jerry abo ta haya felicitacion di bo suegra y suegro,swa y cunjanan y naturalmente di su amor Emlyn y nan baby boy on the way. Jermin maske bo ta aya na Hulanda nos ta manda yen brasa y sunchi cu fedex y naturalmente yen cheeseballs. Guys enoy boso B-Day boso ruman Muher ta proud di boso.
😀 😀 😀 😀 😀 😀 😀 😀
Hiep Hiep hoeraa awe prinsess zuly hermanus ta haci 5 aña. E ta haya un makutu jen di brasa i sunchi di su mama Anushka i tata eddy, Di su oma marjorie hermanus,opa Gibi, opa Jacaob i opa bosnie, sin laga afo wela mama sira i opa pajo. di tur su tanta nan i omo nan . i su prima y primo nan Isabella, Gabriella, ashanea,Evertson,Nathan, Gideon, Dasean y Shawne kende sigur lo tei pa drenta e kasteel di prinsess zuly pa selebra su aña . Love you .
😀 😀 😀 😀 😀 😀 😀 😀
Awe 26 di mei ta cumpli su 3 anjito Jay-Jay tromp un macuto jen di amor y bendishon pe di parti su mami Vali,,su papi Luigy su wela y welo y prima nan y primo nan y tambe di parti su bisawela,tantanan y omonan y tur su amiguito nan di pitufo’s speelschool pasa dushi riba e dia di awe have fun
😀 😀 😀 😀 😀 😀 😀 😀
Awe mi primita Zully Hermanus a cupli un aña mas di bida, y mi kier dedika e poema aki na dje. What was it that i saw in you,I still cant explain it clearly too. But i know my heart when saw you dear, Said that youre the princess of love and care. You were sent to us 5 years ago,like blooming flower that everyone adores, That spread it fragrance as well as love, Like blessings of lord from heaven above. Isee the message of hope in your eays and smile, That keep me away from all pains and sighs. So happy Birthday ,sweet princess Enjoy your special day. I wish you happiness and success In each and every way Love you muahh… Shulaika Wilson
😀 😀 😀 😀 😀 😀 😀 😀
Awe 19 febuari a cumpli su 4 anjitos e mucha homber wowo dushi di cas, ANDRE ARENDS. felicitashon ta bin di parti su mama Jouri, tata Irving y especialmente di su tormento Ian. Un brasa y sunchi ta bin di parti su nana Linchi y su welo Maikichi. Y di parti su otro welo y wela. E ta haya un sunchi y brasa especial di parti su prima stima Amy y tanchi/Dina Shamilla.Di parti su ompi guyonan y su demas famianan ta manda bise happy birthday Dretje! Xoxo.
😀 😀 😀 😀 😀 😀 😀 😀
Awe 26 di Mei mira ken a haci aña.. e Dj mas popular di Genie 2009, e crew manager di Genie cu ta hopi streng ..e caramel cu ta gusta tira piedra sconde man..e guy cu ta kere cu e por cana riba awa.Esaki ta nada mas y nada mesnos cu Dj J-Rick di Magateca Genie. Bo ta haya hopi pabien bo mama stima Marlyn tata Eric,wela y welonan di pariba y famia Vos completo cu stimabo hopi. Tambe di bo wela stima Dela y welo Ronny. Bo ta haya pabien dibo crew completo di GENIE(4 ever) Edwin,Meli,Beatz,Juan Pablo, y XD. Un sunchi grandi specialmente ta bin di bo futuro preto di wowo bo chuculati bruin Tatjuska. Pabien ta bin di parti di Irisvette y famia Agunbero completo. Un pabien special ta bin di ful famia Croes di Hooiberg. E team completo di “Genie Party Show” tambe ta manda hopi pabien tur cos bon pa bo futuro. Tur bo coleganan di trabao di Elite ta manda palabranan di bon deseo riba bo dia awe. Corda bon Jerrick baha man awo si na e tripmento y na e botter berde, no lubida aunke bo a cumpli 18 esey no kiermin bo ta riba bo mes. Stop cu bo anshamentonan tambe corda cuida bo curpa pa hopi aña mas y corda bo tin cas. Dios bendicionabo Dj J-Rick cu hopi aña mas d bida y salud, pasina bo siguiu buta drama cu Genie na tur fiesta y no worry cu e haters bms loke abo por a logra den un par di ana.. nan no por ni den 10 aña.. Los cos Jerrick.. Los cos ribanan
😀 😀 😀 😀 😀 😀 😀 😀
We have a little Angel .For us she left her wings. She has no idea how much happiness she trule brings. She brightens up our days with smiles and her laughs. She helps us to remember all the blessings that we have. Her face is so perfect,she is sweet and soft and pure, sometimes she can be willfull and sometimes demure, She always please and do whats right. And sure gives the greatest hugs from morning untill night. We know that God must love us,he showed us in his grace, We knew just how completely when we saw our angel face, And in that very moment when she came into our world, We knew that she was so much more than just a baby girl. Love you princess zully. From your mom and dad and baby brother.
😀 😀 😀 😀 😀 😀 😀 😀
Happy B-Day to you nos ta canta pa Jayden Tromp cu a cumpli 3 aña mas di bida, salud, amor y hopi felicidad den compania di su mama Valeria y specialmente di su welo stima Bencho (tata), su wela Zoneida y su bisawela Machi. Tambe eta haya felicitacion di parti Tanchi Inez, Mo eddy, Cedric, Valerie, Jany, Mo oca, Jeandre, Eldrick y full e resto di famia Tromp. Cu Dios drama su bendicion riba bo. Hiep hiep Hoeeerraaaa !!!
😀 😀 😀 😀 😀 😀 😀 😀
Hie Hiep Hoera e traviesa chikito rude Little Angel ta cumpli un aña mas di bida awe. Alisha cu ta haya hopi brasa cu sunchi si su mami Diantha y papi Dang di su ruman homber Coco oma nan y tante nan momo nan. Primas y primos nan. Nos ta desea e pochi ki hopi aña mas di bida anto spera e bira mas bon mucha. Love you lots Little rudness.
😀 😀 😀 😀 😀 😀 😀 😀
Awe 26 di mei ta cumpli un aña mas di bida ns princess Roschyna Werleman. E ta haya hopi sunchi y felicitashon di su mama Barbara y Luis, di su tata Ronato y Jenny. Di su ruman muhe aja na hulanda Joaly. Di su welanan Betty y Mabel, welo Luciano y tambe Gonzalo, Marvyen y Mekaylee. Di su madrina(nan) Saskia y Karin y tambe padrino(nan) Eddy y Enrique. Prima y primo(nan) y henter famia(nan) Werleman, Maduro, Bryson. Sin laga afo di su amiga y amigo(nan) di St. Filomena college. Spera Roschyna pasa un dushi dia y cu Dios bendishone….xoxoxo.
😀 😀 😀 😀 😀 😀 😀 😀
Aweehh Nos ta canta Happy B-day pa Aithel Bennett!! Pabien ta bin di parti henter su famia ku stime..
.kordaa mi ke bolo awe nohh..hmm..
Lovee youu cuz di partii Miichee
😀 😀 😀 😀 😀 😀 😀 😀
Mi pumpulunchiii, Mii dushii Esther…e ta hnja pabien di Su tante su uncle su primanan y wawii!! y tmb ma hera lubida di su mama
y tata…lovee youu Babygirl
😀 😀 😀 😀 😀 😀 😀 😀
Pabien ta bay awe pa nos Poptji di cas te na Groningen Jeandira Davina Henriquez cu awe a cumpli 25 anja!!Ya un decada a pasa..Wauw!! Pabien ta bin diparti su mayornan Jeanette y Alex cu ta stime un mundo Su rumannan Ruthjean Jean-Franc & Chantelle su cunja stima Caroline Su subrinonan Carlon y Cedric Su Tia su primanan Nina Sven Ghislaine Zaindra Zoraima Rudleen Marlenne Shereliez tur su primonan especial di su primonan stima Alvin Jovi Jony y Andy.And all others 2much2mention na Aruba y NL Tambe su Oma stima stima Maria Kock.Y sin lubida un brasa y un sunchiezz especial di su amor Jean-Louis Boekhoudt. Mamita Pabien!!Festeha bo Birthday allout den compania di bo ruman,cunja y friendsnan na Groningen,na Aruba Nos ta Stima bo y sinti bo falta Hooopi Pabien..See you soon!
😀 😀 😀 😀 😀 😀 😀 😀
Pabien ta bay awe pa Jeandira D.Henriquez cu ta celebra su 25 aña na hulanda Pabien ta bin di tur su friendsnan di Aruba especial di Savaneta! Meid enjoy bo birthday..
Dia bo yega nos ta inhaal celebra!
Congratzzzz
😀 😀 😀 😀 😀 😀 😀 😀
Masha pabien pumpulunchiii di bo tante cu ta stimabo hoooopppii mes…
Awe cubo a hacii bo 2 aña y lo bayi tin mas añanan bo dilanti
cu Dios bendicionabo y wardabo!
😀 😀 😀 😀 😀 😀 😀 😀
Aiiii tutu awe ta mi dushi primita su b-day, haciendu su 2 aña birandu mas fresu dia pa dia. felis aña dushiiii!!!
di parti bo prima stima Mayra!! love youuu!!!
😀 😀 😀 😀 😀 😀 😀 😀
WhootWhoot,,awe e dj popular a haci aña *Jerrick Clement* miho conoci como *Dj J-Rick* e ta haya pabien di parti full family, Friends nan y di su amiga stima Lïa Pabien,hopi aña mas di bida y salud.. Spera bo wish nan bira realidad.. Corda mi kier mi pida bolo Jerrick !!* No kere cu ma lubida bo wah tumaa:P Anywayz spera bo have fun hopii awe Take it easy,,Kusjes,,Stimabo.
😀 😀 😀 😀 😀 😀 😀 😀


text:
ORANJESTAD, Aruba – Arubaanse Voetbal Bond (AVB) a tene un encuentro cu representante di FIFA demostrando cu no solamente a introduci un plan strategico, pero ta dunando contenido tambe na locual tin describi den dje. Un di e puntonan di accion den e plan strategico, ta duna atencion na refereenan. A cuminsa acerca partnernan FIFA y CONCACAF, kendenan a manda Javier Santos, e Referee Development Officer di FIFA y CONCACAF, pa bin Aruba y yuda AVB ehecuta e plan.
“Nos sa cu nos tin diferente proyectonan den pipe line y e lo ta un di nan cu lo yuda nos ehecuta e plannan aki”, segun ing. Richard Dijkhoff, Presidente di AVB. Ta contento pa motibo despues di a papia, informa y a splica pa hopi tempo. Awo poco poco ta mira cu e plannan ta keda realisa, concretisa. Awe tin Javier Santos na Aruba pa asina aki yuda unda kier yega cu e federacion. Esey ta eleva e nivel di e federacion conhuntamente cu tur hende cu ta forma parti di futbol di Aruba, dal e stap y bay e nivel un tiki mas halto cu ta caba.
Javier Santos, referee development officer di henter area di Caribe, Merca y Canada, ta encarga pa establece e curso Referee Assistant Program (RAP). RAP un programa di FIFA cu ta presenta tur cambio, reglanan di wega, tur loke ta haciendo ultimo cu arbitrahe y ta selecciona un grupo di referee di Aruba.
E asociacion ta scoge e grupo di referee unda pa 5 dia nan lo ta tratando diferente tema di referee, reglanan di wega. Pero tambe motiva e refereenan di aki pa yega na un nivel. Aruba tin 2 referee, cual 1 ta referee di FIFA y 1 asistent di FIFA. E idea ta p’e otronan cu ta sigui nan tras pa asina por logra tin refereenan di Aruba den competencianan di nivel halto manera Copa Oro, Copa di Campeon, eliminatorio di mundial of yega na e mundial di FIFA.
A papia riba e plan strategico y Javier Santos t’ey pa yuda e parti di desaroya nan door di e departamento di referee. E departamento lo tin un programa grandi na nivel di e federacion di Aruba. E lo ta yudando den e parti di referee pa establece un bon programa di referee, pa tin un bon categorisacion di referee, pa tin miho refereenan di nivel.


text:
Durante e debate rond di e problemanan di criminalidad dialuna den parlamento, cuerpo di polis (KPA) a duna un presentacion riba e cifranan di atraco di e ultimo añanan. Pero tambe un descripcion di e modus operandi y profiel di e criminalnan cu ta cometiendo e atraconan na Aruba.
E presentacion haci pa hoofdinspecteur di KPA, Fredson Panneflek, ta e datonan mas actualisa presenta pa asina parlamento y henter comunidad por a haya un panorama di e desaroyo di criminalidad; ya cu hopi criticanan a wordo lansa pa falta di informacion y datonan di parti Polis y Ministerio Publico (OM) pa pueblo.
Cifra di atraconan
Den su presentacion sr. Panneflek a bin cu datonan for di 2010, ora cu e team cu ta atende cu atraco a cuminsa registra specificamente e tipo di crimen aki cometi cu arma di candela. P’esey e cifra di e aña ey ta mustra masha inferior cu e otro añanan, caminda a wordo tuma e decision di registra tur atraco, ya sea cu arma di candela of arma blanco of cualkier otro instrumento uza como arma durante un atraco.
E cifranan di 2014 y 2015 te cu 2017, ta keda demostra cu na aña 2016 e ola di criminalidad a registra un aumento considerabel di 60 atraco. Mientras cu e aña aki cu a caba di habri tin alrededor di 15 atraco caba.
Atracadonan
Encuanto ken ta esun cu ta comete atraco, na aña 2016 nos propio hendenan yiu di tera, tabata e number un cu a yega di comete mas atraco. E grupo grandi di Arubiano envolvi den atraco ta cay deteni ya cu nan ta nobato den criminalidad, pues mayoria di nan nunca a yega di comete atraco. Pero nan a yega di haci aliansa y yuda e atraconan profesional di afo pa comete nan crimen.
Autoridadnan local a tuma nota cu e criminalnan cu ta bin for di Venezuela ta den e di dos luga y despues e otronan criminalnan nan procedencia ta di Corsou, Colombia, Republica Dominicana, etc.. E nacionalidad di e criminalnan a conoce un cambio, ya cu e cifra di Venezolanonan cu tabata comete atraco tabata mas abou; y esun di Colombia tabata mas halto.
San Nicolas mas afecta
Na 2016 e districtonan mas afecta cu e ola di atraco y criminalidad aki ta San Nicolas; y despues Oranjestad cu Noord y pa ultimo Santa Cruz. Na San Nicolas e atraconan tabata cometi mas tanto den oranan di anochi den e area di e caya principal.
Un aspecto cu sr. Panneflek a resalta den su presentacion ta cu mayoria di atraconan ta wordo cometi den domicilio of cas; y no den establecimento comercial. E modalidad aki ta diferente cu e añanan anterior ya cu antes tabata cometi entre otro den e luga di bende catochi of lotto, supermercadonan Chines, etc..
Tipo di atraconan
Igualmente e atraconan cu tabata cometi na cas tabata mas tanto e residencia di comerciantenan of hendenan cu placa. Pero ya esaki a cuminsa cambia y cualkier famia cu placa of sin placa lo por bira victima di atraco. Tambe e tipo di atraco individual ta otro cambio cu polis ta observa den e tipo di acto criminal aki. Igualmente mayoria di atraco su modus operandi no ta plania; nan ta comete e atraco, drenta y sali bek. Antes e atraconan tabata move den auto; pero awor nan ta move ya sea na pia, brommer te hasta bicicleta, etc..
Criminal hopi experiencia
Otro desaroyo cu nan ta ripara cu e Venezolano cu ta bin comete atraco na Aruba tin un profil criminal. Nan ta criminal profesional y hopi experiencia. Nan tin caba un record criminal na Venezuela. Te hasta nan no tin miedo mas; ni tampoco nan ta perde tempo pa tapa nan cara pa nan no wordo reconoci of identifica lihe. Nan no tin miedo pa wordo identifica locual ta un indicacion cu e atraconan eventualmente a bin di afo. Ademas nan ta atracadonan cu ta conforma su mes cu un suma di 200 pa 300 dollar. Pa nan esaki ta un botin hopi grandi; ya cu e devaluacion di nan moneda ta resulta faborabel pa nan.
Un punto preocupante ta cu pa polis por identifica na tempo y rapido e criminal aki ta un desafio grandi pa nan; ya cu generalmente nan ta drenta cu paspoort of documento falso. Tambe ora cu polis ta gara of captura nan tin biaha nan no tin niun sorto di documento tampoco. Pues pa polis identifica nan ta bira un berdadero desafio, segun e hoofdinspecteur Panneflek.
E posibilidad cu nan por bandona nos isla hopi prome cu polis por tira man riba nan ta grandi. Prome cu nos autoridad por identifica nan, ya caba nan por a bandona Aruba via nos aeropuerto, prome cu polis ta bati alarma cerca inmigracion.
Loke polis ta haya masha delicado den henter asunto aki ta e echo cu tin hendenan local cu ta yuda y facilita e delincuentenan di afo tur sorto di colaboracion pa nan por a comete nan crimen. Nan ta hospeda e criminal den nan cas y te hasta facilita informacion di cierto negoshinan cu lo por bira victima di nan.


text:
E instancia ta otorga permisonan di estadia y labor, Dimas ta señala un desaroyo preocupante unda clientenan ta entrega documentonan cu ta parce falso of falsifica.
“Den e procesamento di peticionnan pa permiso di trabou y peticionnan pa personal domestico ta tuma nota di algun desaroyo preocupante. Ta ripara cu tin clientenan cu ta entrega den e proceso di aplicacion pa un permiso di estadia documentonan cu ta parce di ta falso of cu ta parce di ta falsifica”, esaki e instancia ta informa den un relato.
Bon Dia Aruba por nota den e relato aki cu Dimas na mesun momento ta divulga cu e tin prome pa controla esaki riba autenticidad. Pero cu nan ta ‘sigui haci controlnan administrativo pa check via di su fuentenan oficial di gobierno, si e comprobantenan entrega, por ehempel comprobantenan di salario y otro declaracion di entrada, ta (of no) na ordo’.
Den e mesun relato e instancia ta informa tambe cu despues di 1 april mester uza e listanan nobo di rekisito general y tambe specifico. Dimas a introduci nan na 1 december 2016 caba pero a aplica un un periodo di transicion di cuatro luna den cual ainda por a haci uzo di e listanan di rekisito bieu. E periodo aki ta termina e siman aki. Un di e cambionan mas importante ta cu e documentonan necesario mester tin un validez rekeri. “Mester tin, si ta trata di un acta oficial, un apostilla of mester legalis’e.
Venezuela
Pa locual ta trata clientenan procedente di Venezuela, Dimas ta bisa cu no ta logra den tur caso pa confirma cu e documento di bon conducta conoci como ‘certificación de antecedentes penales’ ta na ordo. “E ta importante pa nos clientenan mes por subi e website: https://validarlegalizaciones.mppre.gob.ve/ y por wak pa nan si e documento cu nan kier bay entrega ta (of no) uno corecto, valido y original.”
E instancia ta bisa cu nan tambe ta controla e codigo cu ta indica riba e documento. “Dimas ta check si e nomber di e peticionario ta di acuerdo cu e documento y tambe cu su apostille. Ta check pa cual pais e documento ta destina. Tambe ta check cu su apostille tin un validez di por lo menos seis luna.”
Sin un documento di bon conducta no ta na ordo, Dimas ta enfatisa no lo procede pa duna e permiso. “Esaki ta conta pa tur nacionalidad. Ta recomendabel pa clientenan procedente di otro paisnan tambe controla nan documentonan riba e websitenan corespondiente (si esaki ta e caso).”


text:
BERLIN: Corte na Alemania a impone sentencianan largo di prison na cuatro extremista islamico pa un complot pa detona un bom den un estacion di trein y pa mata un politico di extrema derecha.
Corte regional di Duesseldorf a declara culpable Marco G., di 29 aña, di intento di asesinato pa instala explosivo den principal estacion di trein di ciudad di Bonn na December di 2012. Su fam no a revela, segun leynan di privacidad di e pais.
Aunke e bom traha na cas a wordo descubri y desactiva prome cu esaki a explota, Corte a bisa cu e Aleman a converti na islamismo tabata merece bida largo debi na gravedad di delito. Corte a descarta su excarcelacion despues di 15 aña, como ta usual den casonan di bida largo den prison na Alemania.
Marco G. y otro tres acusado a wordo declara culpable ademas di forma un organizacion terorista y planea asesina un miembro di partido ultra-derechista Pro NRW cu a participa den protestanan contra moskenan despues di publicacion di caricaturanan di profeta musulman Mahoma.
Hueznan a sentencia ciudadano Albanes, Enea B., di 46 aña; Turco/Aleman Koray D., di 28; y ciudadano Aleman Tayfun S., di 27, cu entre 9 y mey y 12 aña di prison.
Fiscalnan a bisa cu plan di hombernan a wordo alimenta den parti di un mensahe di audio disemina pa Movimento Islamico di Uzbekistan. Nan a wordo aresta na Maart di 2013, prome cu asesinato planea.


text:
Diamars 9 di oktober lo bai tin un simposio tocante Postura “ Let’s sit the right way”
Fundacion Movemento ta Bida (FMTB) diamars dia 9 di oktober lo bai organisa un simposio tocante Postura “ Let’s sit the right way”
Esaki lo tuma luga den Renaissance Convention Center, cual evento ta cuminza 8.00 ‘or di mainta y ta termina 2.00’or di atardi.
Lo tin diferente oradornan cu lo trese den nan charla informacion tocante e tema di e simposio.
Professor Dr. Erik Peper, conoci di e CAAC 2017 (Congreso di Active Aging) lo trese su informacion interesante di su estudio y investigacion cu el a haci na Universidad di San Francisco (USA), Su estudio tabata basa ariba personan cu pa oranan largo ta sinta y para, y cu tin varios keho y dolor di schouder, nek, lomba y cabez. Pa juda pa evita esakinan, nos ta bai introduci un aparato nobo y unico pa Aruba, ‘Upright Go’, cu lo yuda pa drecha bo postura.
Den e maneho cu companianan y organisacionan ta hiba pa combati ausencia pa motibo di e kehonan menciona,tur partisipante lo ricibi informacion valioso cu ta trata e salud y bienastar di tur hende y a lo largo lo baha e “ziektemeldingnan” . Abo tambe cu ta partisipa lo haña sa con pa evita tur e dolornan aki. Den cuadro pa promove e expertisio di e participantenan na e congreso, nos tin otro oradornan pa duna informacion interesante y adecuado. E oradornan aki ta: Dr. Jaime Falconi, Neurologo, Dr. Renato van Putten, Chiropracter, Jerome van der Spil, Fysioterapista y Nanelle Croes, Ergotherapista. Cuponan ta limita asina ta cu esnan cu inscribe na ora lo partisipa. FMTB semper ta pro-activo e semper kier promove salud di nos hendenan y awor atrobe nos lo duna pueblo di Aruba e opportunidad pa haña sa mas con nos mester combati tur e dolornan cu ta molestia nos na trabou , cas etc… E expertonan menciona lo tuma nan tempo pa splika te den detailles con mester sinta , para durante trabou. No solamente adultonan tin e problema ei pero ja ta conoci cu for di tempran ora cu un mucha bai skol su manera di sinta den banki den klas ta influencia su wesonan di lomba y tambe su manera di studia. Docentenan lo por haña informacion importante y pasa esakinan pa e studiantenan.
FMTB ta contento cu a haña sosten di AZV, SVB, CEDE Aruba y Gobierno di Aruba.
Nos ta invitaun I tur cordialmente pa participa na e congreso aki. Por pasa inscribi na balie di IBISA durante ora di trabou. E ticket pa entrada ta $ 100,00 pa persona, den cual ta inclui desayuno, lunch y e aparato ‘Upright Go’.


text:
Algun tempo atras e organisacion di Baseball Clasico 40+ a bini cu e tremendo iniciativa di introduci e baseball veterano na Aruba y mesora a haya su respaldo sigur di nos ex-peloteronan di baseball. Actualmente tin varios ekipo militando den e campeon di baseball veterano 40+, mientras e acohida ta uno grandi di tur esnan cu ta sigui esaki di cerca. Awor ya caba nan ta organisando nan prome torneo internacional cu sigur ta un bunita gesto pa e fanaticada por recorda e bon temponan di e baseball local den pasado. Ta ken no ta corda peloteronan grandi cu a milita den entre otro Richmond, Marlboro, Aruba Video Center, Spuiters, Heineken y asina nos por sigui menciona hopi mas.
Un danki sigur na Lotto, e Loteria di Aruba pa medio di Comision di Subsidio cu a subsidia e torneo internacional di baseball veterano 40+ na Aruba.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.


text:
Inscripcion pa Naturalisatietoets 2019
Seccion Examenbureau di Departamento di Enseñansa Aruba ta informa cu e prome ronda di inscripcion pa e Prueba di Naturalisacion (Naturalisatietoets) pa aña 2019 ta habri entrante dia 7 di januari 2019.
E Prueba di Naturalisacion ta tuma luga dos biaha pa aña. E prome ronda di inscripcion ta na luna di Januari, mientras cu e di dos ronda ta na luna di Augustus.
Inscripcion pa e prome ronda ta tuma luga desde dia 7 di januari te cu dia 24 di januari 2019.
Pa aplica pa e Prueba di Naturalisacion mester haci uzo di e formulario di aplicacion cu ta obtenibel pa download for di riba e website Enseñansa Aruba [ea.aw]. Aki tambe por haya e foyeto di informacion.
Prueba di Naturalisacion desde 1 di januari 2011 ta consisti di 1 componente di conocemento di nos comunidad y structura estatal, 4 componente di idioma Papiamento y 4 componente di idioma Hulandes.
Departamento di Enseñansa Aruba pa medio di su Examenbureau ta encarga specificamente cu e prueba y no tin ningun participacion den henter e proceso di naturalisacion.
Pa informacion relaciona cu e Prueba di Naturalisacion por tuma contacto cu Examenbureau, mientras cu pa naturalisacion mester tuma contacto cu Gabinete di Gobernador di Aruba.
Info / Contact
Pa mas informacion por busca [N] Naturalisatietoets of [P] Prueba di Naturalisacion den e alfabet menu riba homepage of por tuma contacto cu DEA | ExamenbureauScroll To Top


text:
Pregunta y Contesta PSML
Aki por haya contesta riba e preguntanan mas haci tocante Scol Multilingual.
Con por siña Papiamento na scol? Papiamento ta un idioma oficial anto?
E contesta ta: si!
a) Papiamento ta un di e dos idiomanan oficial na Aruba desde aña 2003
Aki por download e [=] Landsverordening officiële talen – 21 mei 2003
b) Papiamento tin un ortografia oficial desde 1976 y un ortografia amplia oficial desde aña 2009.
c) Papiamento ta un “idioma”, mescos cu tur otro idioma, cu su vocabulario, su gramatica y su reglanan di ortografia
Unda por haya mas informacion tocante (uzo corecto di) Papiamento?
Riba e website www.papiamento.aw por haya mas informacion tocante ortografia y gramatica di Papiamento. Aki bo por lesa mas informacion general tocante Papiamento y por download un lista di palabra segun e ortografia amplia di 2009. Tambe bo por download un lista di publicacion na Papiamento y bo por lesa mas informacion scientifico tocante e idioma Papiamento.
Si introduci Papiamento na scol, esaki lo bay stroba desaroyo di Hulandes?
Al contrario! Un bon dominio di Papiamento ta un condicion pa un bon dominio di Hulandes. Den e scol multilingual e alumno ta siña Hulandes den un forma agradabel desde edad di 4 aña. E ta desaroya su conocemento di palabra y nan nificacion na Papiamento y na Hulandes. E ta siña lesa na Papiamento y despues tambe na Hulandes. E ta sigui desaroya su conocemento di gramatica y su habilidadnan di scol na Papiamento y na Hulandes. Asina ora e alumno haci e stap pa bay cuminsa uza Hulandes como idioma di instruccion, e lo haci esaki cu hopi mas confiansa propio y cu un fundeshi mucho mas fuerte.
Con e scol multilingual ta prepara e alumno pa bay studia afo?
Siñando tur 4 idioma y stimulando e alumno pa no siña solamente fo’i cabes, pero pa compronde tambe loke e ta siña y compara esaki cu loke e sa caba, e alumno ta ricibi un caha yen di herment pa e por sigui desaroya su mes den su futuro estudio, sea na Aruba mes of den exterior. Den e scol multilingual e alumno ta siña di trempan pa haci bon uzo di diferente medio na diferente idioma – manera television, computer of buki – pa e por siña cos nobo. Unabes cu e alumno yega e edad cu e ta scoge su futuro carera escolar, e alumnonan cu a ricibi e fundeshi multilingual lo ta miho prepara pa por scoge un di e tantisimo estudionan na Ingles, pero tambe pa por scoge un estudio na Aruba mes of den exterior na sea Papiamento, Hulandes of Spaño.
Un mucha chikito por siña 4 idioma pareu?
Aruba ta un isla multilingual. E modelo ta refleha nos situacion. E cuater idiomanan mas uza na Aruba ta den e modelo. Nos muchanan ta multilingual caba prome cu nan drenta scol preparatorio. Loke e scol multilingual ta haci, ta sigui desaroya e multilingualismo cu e mucha ta bin cu ne. Sinembargo no ta e idea pa pone un peso demasiado grandi riba nos chikitinnan. P’esey ta cuminsa na un manera simpel y agadabel pa den forma di wega stimula cu e muchanan por sigui desaroya nan conocemento di e 4 idiomanan Papiamento, Hulandes, Ingles y Spaño.
Con ta percura pa nos muchanan por siña Hulandes si casi nan no ta schuch’e pafo di scol?
Di e idiomanan stranhero Hulandes ta esun cu ta haya mas ora di dedicacion desde trempan. E motibo pa esaki ta cu pa gran mayoria (94%) di nos muchanan, Hulandes ta un idioma cu casi nan no ta tende pafo di scol.
Aunke cu e muchanan ta siña Hulandes den un forma di wega, cu hopi actividad y material concreto, ta ofrece un structura y un secuencia sistematico den e lesnan di Hulandes. Asina ta percura pa por logra e meta cu tur alumno por tin un vocabulario di mas di mil palabra na final di scol preparatorio. Despues ta sigui amplia e vocabulario aki den scol basico. Ta ofrece Hulandes den un ambiente rico di estimulo y den forma interactivo cu ta duna e alumno e oportunidad di desaroya un actitud positivo pa e idioma.
Dicon a scoge pa Papiamento como idioma di instruccion te klas 4?
Idioma tin diferente funcion. Idioma ta un medio pa bo expresa bo mes, pero tambe e ta un herment pa bo pensa. E dos funcionnan di idioma aki ta hopi importante pa siñamento. Mundo di awendia ta exigi studiante cu por rasona, compronde, duna su opinion, cu por aplica loke el a siña y cu por ta creativo cu locual el a siña. Ademas ta pidi di e mucha cu e por comunica bon, pasobra trahamento den team ta hopi importante tanto den estudio como den trabou awendia.
Concluyendo pues, pa por ofrece enseñansa cu sentido mester uza un idioma cu e mucha ta compronde bon y den cual e por expresa su mes bon. E idioma di comunicacion cu e gran mayoria di nos muchanan ta domina bon ta Papiamento, sea cu nan a siñ’e na cas of cu nan a siñ’e pafo di cas, por ehempel na crèche of den combersacion cu nan famia, amigo of bisiña.Scroll To Top


text:
Kontraloria konosé tres tipo di investigashon:
Investigashonnan
Investigashon di Legalidat
Pa lei, tur aña Kontraloria tin e tarea di kontrolá si e entradanan (impuesto i otro kobransa) a ser kobrá di akuerdo ku regla i si e gastunan a ser hasí konforme presupuesto i di akuerdo ku regla.
Investigashon di Efisiensia
Investigashon di efisiensia tin keber ku tres E: Ekonomia, Efisiensia i Efektividat. Ku otro palabra, Kontraloria ta investigá si gobièrnu ta traha na un manera efisiente, usando e kantidat adekuá di medio pa por logra e resultadonan deseá.
Investigashon di Integridat
Un investigashon di integridat ta señalá posibel riesgo i otro aspekto di integridat i ta rekomendá medida ku por tuma pa hisa defensa di e organisashon.


text:
Diamars mainta, e caminda parti di e crusada cu ta cay banda di Guardian Group a wordo cera pa traha un rotonde eynan. E pida ey ta bay wordo cera por completo. DOW conhuntamente cu Motta a bay di acuerdo pa pone bushaltenan temporal ariba e ruta, pa facilidad di e usarionan di Arubus. Sr. Sannin Daou, vocero di Arubus ta splica mas ariba e cambionan cu ta bin.
Parti di e crusada di Guardian Group a wordo cera pa traha un rotonde y a wordo cera por completo. Tambe lo caba cu e caminda di Watty Vos Boulevard, y pa e motibo aki, e caminda cu ta keda habri, cu ta banda pabao, ta esun cu lo bira 1×2, esey ta nifica cu ta bay haya trafico di tur dos banda ta bay pasa ariba e caminda aki.
MIrando esey, cu AlLhambra ta cera, e ora Arubus su ruta cu mester wordo cori, ta di sigui ariba Sasaki, mirando cu ta e situacion actual. Ta drenta na altura di e rotonde di hospital. E unico diferencia ta cu tur dos banda ta bay keda ariba e mesun banda. Loke si a logra regla cu DOW conhuntamente cu Motta, cu nan lo pone bushalte temporal pa nan.
Esun cu ta bay direccion noord, nan lo pone un bushalte temporal, despues di e crusada. E lo wordo marca cu e bareranan oraño y un borchi temporal. Esun cu ta bayendo direccion zuid, nan lo pone despues di e crusada tambe, cu lo bira banda pazuid di crusada. Esaki tambe lo wordo marca cu baricadanan oraño y borchinan temporal.
Esaki, segun Sr. Daou, ariba peticion di trahadonan cu ta traha na Divi/Tamarijn y tambe turistanan tambe, no tabata tin un luga pa nan baha, ya cu Sasaki ta un poco peligroso. A reuni ariab esaki, a bay di acuerdo pa traha un halte temporal, pa asina haci’e un poco mas facil pa e hendenan yega nan trabou of hotel.
Den e area hotelero tin hopi trahadonan di hotel cu ta uza bus. Hopi hende ta baha tur dia for di San Nicolaas pa traha na hotel. E hendenan aki ta traha warda y tres biaha durante dia tin pieknan, cu tin hopi hende circulando, cu lo bin traha y tambe cu ta stop di traha cu ta bayendo bek cas. Pa e motibo aki, tabata algo cu Arubus a urgi DOW cu Motta, tapa yuda Arubus cun’e. Un biaha mas, ta pidi pa tur hende tin un tiki pasenshi y comprension pa e situacion.
Arubus no por haci mucho, pero si a logra haya un halte cu ta poco mas cerca, pa yega nan trabou.
Ta pidi automobilistanan tambe, mirando cu ta trata un crusada importante di Sasaki, pa tin pasenshi pa cu e busnan di Arubus, na momento cu e busnan mester sali bek, vooral den oranan piek cu tin hopi trafico. E busnan mester por sali pa nan por sigui. Si tin trafico y nan no ta haya cooperacion di e automobilistanan ta bira un tiki dificil tambe.
Por ultimo, Sr. Sannin Daou, nan a stress ariba e parti noord di e crusada, unda ta existi 3 lane. E lane di mas pariba, ta e lane ora ta bira bahando for di Sasaki, den direccion di Ling & Sons. E lane aki ta bay wordo uza completamente pa e bushalte. E ta suficiente espacio y duidelijk, lo suficiente pa auto y busnan.
Na e otor banda, lo baha caminda den e pida santo, p’esey a scoge e parti cu no tin mata pa stroba y tampoco palo di luz. E ta bay ta hopi facil pa baha, tin suficiente caminda pa baha. Si tin mester e lo wordo yena poco pa haci’e mas facil.
Ta pidi comprension di parti di automobilistanan. Tur informacion lo bay ta obtenibel ariba e pagina di Facebook di Arubus. Y tambe na diferente medionan di noticia, AHATA cu lo zorg pa e yega na e diferente hotelnan, pa turista y trahadonan hay’e mas facil pa wak.
Construccion di rotonde na crusada di Guardian Group a pone Arubus bin cu bushalte temporal
Diamars mainta, e caminda parti di e crusada cu ta cay banda di Guardian Group a wordo cera pa traha un rotonde eynan. E pida ey ta bay wordo cera por completo. DOW conhuntamente cu Motta a bay di acuerdo pa pone bushaltenan temporal ariba e ruta, pa facilidad di e usarionan di Arubus. Sr. Sannin Daou, vocero di Arubus ta splica mas ariba e cambionan cu ta bin.


text:
ORANJESTAD – Segun nos colaborador na Noticia Cla a informa nos, Aruba ta haya un brug na lugar di Natural Bridge! Lidera pa un grupo di marinierskazerne, Aruba lo haya un brug na unda cu awe tin e ruina di loke tabata conoci como natural bridge, osea Puente Natural. Como un regalo pa Aruba, comandante di marinierskazerne Jan ten Hove a participa na final di su disertacion na e evento di TedEx 2015, cu nan lo construi e brug, di fibra di carbon, cu lo keda cla na 2016.
CELEBRACION MARINIERSKAZERNE
Segun ten Hove, e idea tabata den su cabez basta tempo caba, y a dicidi di presenta esaki na un fundacion cu e ta presidi. E fundacion a aproba su idea, y tur luz ta riba berde pa e ehecucion di e proyecto. Un poco resistente pa los e idea, e la participa e ora, -pa sorpresa di tur den e sala-, cu pa dia 10 di december (cu ta fecha di celebracion di 350 aña di existencia di e cuerpo militar hulandes) nan lo kier cuminsa cu e base di e brug, y pa 2016, nan termina esaki. Esey lo ta e regalo di Marinierzkazerne na pais Aruba.
MATERIAL SPECIAL
Manera por compronde, no por a uza cualkier material, y a opta como tal pa uza e material conoci como fibra di carbon, cu ta uno mas solido pa e tempo na Aruba, y mas sostenibel y duradero. E intencion inicial tabata pa bin cu un tipo di brug completamente di glas, pa tur hende por a mira e loke a keda di e brug original, y tambe keda cu e brug nobo. Pero esey no ta posibel.
E COLAPSE DI E BRUG
Cu e idea aki, Aruba ta haya un otro atraccion, y tambe un homenahe na un di Aruba su tesoronan mas grandi cu a bay perdi dia 2 di september di 2005, ora cu den ora di mainta tempran, esaki a cay den otro.


text:
Comentario:
Pa Mercedes Monge
Agregando na locual e Parlamentario di fraccion di MEP, sra. Shailiny Tromp-Lee a declara den conferencia di prensa ayera, mi ta bon pa rememora un rato, kico Fundacion Desaroyo Educativo Comunitario a nifica pa nos cultura, pa nos comunidad Arubano, pa mucha, hoben y adulto durante binti aña largo, te cu nan a para su existencia.
Mi ta corda cu FDEC a surgi como un iniciativa di sra. Lili Beke-Martinez, durante e temporada cu e tabata minister, entre otro di cultura. Esaki tabata na 1997, kiermen binti aña pasa. Por corda cu tur aña, na final di e aña escolar FDEC tabata tin exposicion di arte y presentacion di su sinfonica, y e alumnonan mes tabata diseña e carchinan di invitacion, cu cuadranan pinta pa nan mes.
Ademas di e disciplina musical, masha bunita obra di man nan tabata traha, ademas di pintura y airbrush cu ta otro arte riba su mes y hopi interesante.
Den e parti di musica, sin duda algo inolvidable cu mi a yega di mira (durante un entrevista) ta cu un di e pilarnan di cah’i orgel tabata duna les for di e historia mes di con a surgi esaki na Aruba, algo unico sigur, te e manera con e ta wordo toca, con e notanan ta wordo hinca den otro.
Guitara, cuarta, piano, vocalizacion, na un nivel hopi halto tabata parti di e lesnan aki, pa cual nan tabata entrega certificado, y berdaderamente ta di lamenta cu un desaroyo asina bunita y importante a wordo para. A mi mes a yega di critica e decision aki den nos corant.
Y bunita ta cu e publico no mester a paga pa presencia e conciertonan. Cas di Cultura, unda generalmente e tabata wordo presenta, kizas no tabata yena por completo pero si tabata tin un bon publico presente. Si mi ta hera hasta un lista di spera a keda atras pasobra e interes y demanda tabata sumamente grandi.
Un caracteristica importante tambe tabata cu hasta personanan di mas di 80 aña tabata participa como alumno, pasobra e plataforma aki a encera e aspecto di bin hunto como famia. Kiermen, for di e nieto te cu e wela of welo tabata parti di e bunita proyecto aki.
Como ciudadano y como reportero mi ta apoya cien porciento si un proyecto asina aki por bolbe wordo reactiva den nos comunidad.


text:
Bo ta cordialmente invita Diadomingo 2 di November 13:00/1’or di merdia pa asisti nos Misa na Verrijzeniskerk, Amsterdam.
Un boca bisa otro.
Verrijzeniskerk ta situa na Louis Bouwmeesterstraat 76 na Slotervaart, Amsterdam.
E ta serca di Slotervaart Ziekenhuis, metrostation Heemstedestraat y station Amsterdam Lelylaan.
Despues di misa tin koffie y thee pa un y tur.
Tambe si bo kier tin bo pastechi y pasapalos sigur despues di misa… please bel Sra. Ensermo na 06 18 55 66 35 y reserva esun di bo. Dje forma aki despues di misa bo no mester para den rij sino bo ta djies pasa y tuma bo bestelling.


text:
Resèpsi di Rei dediká na Kondekoradónan
Resèpsi di Rei dediká na Kondekoradónan
Kralendijk – E aña aki pa di promé biaha gezaghebber Edison Rijna ta organisá e “Oranje Borrel” òf resèpsi di Rei dia 26 di aprel. E meta di e resèpshon ta pa brinda i selebrá e fecha natal di Rei Willem Alexander. E aña aki e invitashon a bai eksklusivamente pa e kondekoradónan di e aña aki i di e añanan anterior ku ainda ta biba na Boneiru. Durante e resepshon lo onra e personanan aki ku a dediká gran parti di nan bida ta ehersiendo trabou boluntario ku a hasi un diferensha positivo den e komunidat boneriano. Tambe lo duna atenshon na e boluntarionan ku a duna nan aporte durante e último bishita di Rei Willem Alexander na aña 2015 na Boneiru.
Di e manera aki Sr. Rijna ta para ketu na e importansha di konbibensha den komunidat i duna bo aporte boluntario pa yuda e komunidat progresá.


text:
ORANJESTAD (AAN): E team completo di Aruba Certificacion Program ta hopi contento di anuncia su proyecto piloto yama Summer S Cool. Summer S Cool ta un programa piloto pa mucha di 12 te cu 14 aña cu lo tuma luga dia 10 te cu 14 di juli 2017.
Durante e programa aki hobennan cu ta interesa den informacion di nos Isla lo haya oportunidad di bishita y cera conoci cu nos historia , cultura y naturalesa.
Tambe lo toca e tema di sostenibilidad y e importancia di esaki. Cupo ta limita ta. ACP ta invita tur hoben pa participa! Pa mas informacion por manda email na info@acp.aw. Participa y descubri bo amor pa Aruba#AmorpaAruba


text:
HONOLULU, Hawaii- Beth Chapman, kende hunto cu su casa Duane “Dog” Chapman tabata protagonistanan di e popular reality show “Dog the Bounty Hunter”, a muri diaranson den un hospital di Honolulu, un vocero di famia a confirma na CNN.
Chapman, di 51 aña, a muri diaranson mainta rondona pa su famia, segun Gillian Sheldon a informa. Chapman tabata den un coma induci pa dokternan mientras cu e tabata luchando contra di cancer.
E fayecido y su casa tabata streanan di e programa cu tabata relata e aventuranan di e negoshi familiar di caza recompensa, transmiti for di 2004 pa 2012.
Duane “Dog” Chapman a comparti e noticia di e morto di su casa ariba rednan social.
Beth Chapman, naci na Denver, Colorado, tabata e muhe di mas jong cu a haya un permiso di fiansa den su estado natal, un record cu despues su yiu muhe, Baby Lyssa a kibra. Chapman a dedica su mes na e negoshi aki pa mas di 30 aña.
Chapman y su famoso casa a cria 12 yiu y a reparti nan tempo entre nan hogar na Hawaii y Colorado. E pareha y nan yiu Leland tabata protagonista di e serie di CMT “Dog and Beth: On the Hunt” for di 2013 pa 2015.
Na september 2017 e pareha a uza e cuenta oficial di Facebook pa confirma cu Beth a wordo diagnostica cu cancer di garganta stage 2. Despues, durante e special run di “Dog & Beth: Fight of Their Lives”, nan a revela cu a cancer a keda elimina.
Sin embargo, e malesa a bin bek aña pasa y Chapman a cuminsa mantene su siguidonan actualisa tocante su bataya contra di cancer a traves di rednan social. Su casa a bisa na Us Weekly na december cu Beth tabata explorando tratamento alternativo y luchando pa recupera su salud.
Mester destaca cu WGN America tabata preparando e debut di un serie nobo cu e pareha, “Dog’s Most Wanted”, pa otro aña.
Casa di Dog the Bounty Hunter a perde su bataya contra di cancer
HONOLULU, Hawaii- Beth Chapman, kende hunto cu su casa Duane “Dog” Chapman tabata protagonistanan di e popular reality show “Dog the Bounty Hunter”, a muri diaranson den un hospital di Honolulu, un vocero di famia a confirma na CNN.


text:
Wikipedia:Kon kuminsa yuda
Sinti bo liber pa añadí informashon na un artíkulo eksistente. Bo por fasilmente deskubrí un artíkulo inkompleto ku "random page."
Bo por añadí un ilustrashon for di Wikimedia Commons den un artíkulo ku falta ilustrashon.
Tambe bo por yuda ku e proyekto aki tradusiendo artíkulonan for di e wikipedia na ingles, hulandes, spaño of un di e 200 i piku otro idiomanan ku tin. Ora ku bo kaba di tradusi e artíkulonan ei nan papiamentu bo ta pone den e wikipedia di papiamentu.
- -):-)
Alternativamente bo por traha un artíkulo nobo tokante un tópiko interesante.
Students of Papiamento:
You can help build the Wikipedia even if you cannot write Papiamento fluently. For example, you can find an article that lacks illustrations and add a picture from Wikimedia Commons. You can tidy up the formatting of an article, add internal links or a category tag, etc.
Papiamentu òf papiamento? Ambos. Tin dos idioma i dos sistema di skibimentu: Papiamento di Aruba i Papiamentu di Kòrsou i Boneiru. Den Wikipedia nos mester kooperá! Si bo traha un artíkulo nobo, usa bo mesun idioma. Por fabor no kambia e idioma di teksto eksistente. (For di kuminsamentu, e menú i kategoria di Wikipedia ta na papiamentu.)


text:
ORANJESTAD (AAN): For di 2015 e plachi di number no a wordo cambia mas. Awo cu e sistema nobo aki, toch por mira cu e impuesto pa vehiculo di motor, no ta wordo bon paga. Segun Meverly Romano, vocero di Departamento di Impuesto, e motibo di esaki por ta diferente. Por ta cu e automobilista no ta worry pa e paga su belasting, e por ta tambe cu su situacion financiero no ta permiti’e. Por compronde esey, pero una bes cu un persona tin un auto, e tin obligacionnan cun’e. Mesun cosnan ta conta pa e obligacion di seguro, obligacion di keuring, etc. Por ta cu e automobilista djis kier haci wega tambe. A ripara cu e plachi blauw a wordo falsifica na diferente forma. Tambe e ta wordo traha den diferente forma. A ripara cu tin hopi plachi cu ta den forma di sticker, den forma di otro tipo di material.
E hecho di no a cambia plachi tur aña a causa e efectonan aki, a causa e parti negtivo aki. Esey no mester ta asina, pasobra un persona cu ta responsabel cu su belasting, no ta bay haci algo asina. Pero el a bira manera un tipo di free for all. Alabes tambe a ripara cu hasta e sticker mes ta wordo falsifica.
Di parti di Cuerpo di Polis a haya nan varios biaha ta bin verifica cierto stickernan dudoso cu nan ta detecta durante control. Nan ta bin cu nan na Departamento di Impuesto pa por verifica si berdaderamente e sticker ta falso. Di biaha ta ripara cu e stickernan ta falso. Pa e parti di control di sticker tambe a bira hopi fastioso pa polis y p’esey awor aki a keda dicidi cu conhuntamente tambe cu minister di finansas, cu ta bay bek na plachi nobo. Lo introduci plachinan nobo pa aña 2019 y ta spera e ora cu e fenomenonan negativo aki lo por wordo elimina.
Segun Romano, a wak e problematica mas leu. Tin dos cos cu ta bay hunga un rol hopi grandi pa e clientenan aki, cual ta esnan cu no a haci pago. E clientenan cu ta cumpli debidamente, por kita sombre pa nan, mirando cu nan ta hopi responsabel pa nan debernan. Esaki ta pa e grupo di esnan cu no ta cumpliendo. E grupo aki ta bay haya un djis aki un cobransa adicional, plus 50% di boet. Na momento cu cuminsa acepta pago di e belasting di 2019, nan no ta bay wordo permiti pa paga 2019, tanten cu nan caba di paga tur e debenan bieu cu tin. Awor aki si tanto aña, un of dos of mas aña nan no a haci e pago riba belasting, awo aki ta bay yega e momento cu nan mester cumpli cu e pago y financieramente e por cay nan mas pisa, pasobra no lo bay acepta pago pa 2019, tanten cu 2017 y 2018 ta completamente paga.
Pa 2019, e color di plachi lo bira oranje cu blanco. E background ta oranje y e letter y cifranan ta blanco.
A haci cierto cambionan den e plachi. A haci cambionan den e tipo di cifra, e tipo di letter cu tin riba e plachi. E color lo bay ta di material reflectivo. E ta reflect ora cu luz dal riba dje. E costo lo ta un tiki mas. Esey tin toch bon cooperacion cu e comerciante cu ta percura pa traha e plachinan. Ta den contacto estrecho cun’e y ta spera cu por keda cla na tempo pa tur e automobilistanan por ricibi nan plachi di 2019 manera cu den pasado ya tabata custuma cun’e.
Segun Meverly Romano, normalmente Departamento di Impuesto ta habri posibilidad di pago na cuminsamento di December, pero e plachinan ta calcula cu lo por cuminsa parti nan na mita di December. Esaki ta algo tentativo si. Tin cu wak ainda si e ta haalbaar, pasobra no mester lubida cu e cantidad di vehiculonan di motor ta bira aña pa aña mas hopi. Awor aki tin un total di 85.562 vehiculo di motor registra den tur e categorianan. E ta keda crece aña pa aña. Ta purbando awor aki pa toch otorga e plachinan pa den e mita di December mas of menos. Tin cu wak ainda si esey ta haalbaar si. Pero esey ta e idea te awor aki.
Te awor aki e tarifa ta keda mesun cos. Romano no por a duna mucho detaye si lo bin cambio of no, pero te awor aki e prijs ta keda igual.
Pa loke ta trata sticker, no ta bay tin sticker mas pa 2019. Ta bay bek na e plachinan manera cu ta custuma cun’e. E sticker ta wordo elimina.
Pa 2020 ainda no por duna ningun detaye concreto. Esey lo tin cu wak mas despues. Pero pa awor aki, pa 2019, sigur lo bay tin plachi nobo pa tur e vehiculonan di motor cu ta trafica riba nos careteranan.


text:
Sabana Grandi – Diadomingo anochi 10:50, polis y ambulance a bay ariba e caminda di Sabana Grandi.
Auto a hit and run un peaton, lagando e seriamente herida mey mey caminda
Prome informacion tawata bisa cu auto a dal un persona dilanti 88 Foodstore, y cu e persona lo ta ariba caminda.
Na yegada altura di Shahai no tawata tin ningun persona ariba caminda.
Despues ariba e crusada cu ta bay Sabana Grandi, mas pabou nan ta topa cu e homber herida sinta mey mey caminda.
Un ambulance cu pashent abordo y tawata cerca, a pasa mes ora tira un bista ariba e homber herida.
Despues di algun rato un otro ambulance a yega.
Segun nos a compronde e homber aki lo a sali di un bar poco mas pabou, y posiblemente bayendo su cas.
Pa un of otro motibo e tawata mey mey caminda, momento cu un Mini Van bayendo direccion pariba a dal e y sigui bay. Algo di condena.
Ela haya golpi duro altura di su wowo y tamba un kap na banda di su cabes.
Ela wordo hiba hospitaal, caminda cu si ta bon test lo wordo haci na su cabes pa e golpi serio cu ela ricibi.


text:
ORANJESTAD (AAN): Despues a tuma algun consehonan den seno familiar y tambe den e seno deportivo / comercial, a dicidi cu lo reacciona riba e ponencianan sin base di un mandatario di Aruba cu e ta e caso aki specifico Minister di Deporte dr. Alex Schwengle. Cu tur respet pa dr. Schwengle e biaha aki a comete un error grandisimo. A purba pa catagolisa Sr. Francees como un hende cu ta gaña yamando e pa un mentiroso. Nos ta reacciona mes ora mirando cu Sr. Francees a gana hopi respet den comunidad pa e trabaonan social / deportivo cu el a hasi e ultimo 10 aña nan. Un trayectoria impresionante unda cu via PONY Baseball a organiza varios “Serie del Caribe” na Aruba (2015, 2016 y 2017) y a zorg hopi mucha na Aruba alrededor di 800 basebolista a practica y hunga baseball den categorianan 5 te cu 18 aña. Unda e mayornan ta sumamente contento. Pa saca un conclusion asina nos ta pensa cu no ta na su lugar. Mester remarca cu te ainda ningun combersacion mas di 10 minuut no a tuma lugar entre Sr. Benjamin Francees y dr. Alex Schwengle, pasobra tur reunion cu tabata tin den pasado (April 2016, Mei 2016 y Nov 2016) Sr. Minister NO tabata ni presente na dicho reunion nan entre ABBA, Little League y Pony League cu representantenan di Gobierno. Awe ta bin tilda Sr. Francees di ta un mentiroso? E palabra Peligroso a cay tambe, poniendo cu Sr. Francees lo ta un homber peligroso pa Aruba. E cos ta cu Sr. Francees ta bisa e berdad den cara di hende y no tras di lomba, un homber di caracter cu ta traha duro pa Deporte. Sr. Benjamin Francees ta expresa su opinion y ta para tras di su palabranan. PONY LEAGUE ta nifica Protect Our Nation’s Youth, esey nos ta haci tambe, tur mucha mester haya e trato igual na Aruba, si e muchanan cu ta hunga Little League ta haya subsidio pa bay representa Aruba den exterior, dicon PONY no ta haya? E argumento cu mester ta miembro di ASU y mester ta un federacion pa por bin na remarke pa haya subsidio di comision di subsidio NO TA BERDAD!!!! Pasobra tin stichting nan cu si ta haya Subsidio di Comision di Subsidio, dus e artikel cu e ser menciona cu ta Articulo 16, esey no tin validez pa worde uza, siendo cu Minister mes a kibre dunando asta Little League subsidio. Aki e discriminacion ta pasando entre muchanan di PONY y muchanan di Little League. Sr. Francees lo bini despues riba e Lotto pa Deporte den un proximo oportunidad.
Benjamin Francees no ta laga Minister Schwengle atacha su bon nomber den comunidad
- Advertisement -


text:
Recientemente Hospital di Aruba a anuncia cu entrante november e aña aki, nan lo ta moviendo e sistema di dossier tradicional (papel hinca den map), pa uno digitalisa. Cu e introduccion aki, dr. Horacio Oduber Hospital (HOH) ta dal un paso grandi den innovacion, cual ta na beneficio di tur pashent.
Minister Dangui Oduber, encarga cu e cartera di Salubridad Publico ta bisa cu Aruba por ta orguyoso di e pasonan cu Hospital ta tumando. “Un pabien ta bay na Hospital, specialmente e grupo di trabou IMP@CT cu ta haciendo nan maximo esfuerso pa e proyecto aki”, e mandatario ta bisa.
E mandatario ta apoya grandemente tipo di proyectonan asina aki cu ta yuda na brinda un miho cuido medico na nos comunidad. No solamente cuido medico, pero tambe e ta sirbi manera un punto di alerta pa por ehempel casonan di abuso. Sr. Dangui Oduber a para keto un rato riba e caso di e dos angelitonan cu a perde nan bida. “Un sistema asina aki lo por a yuda preveni pa e situacion ey pasa. Si mediconan por a wak e dossiernan den un forma digital, e lo por a cende un luz cu algo no tabata bon.” Sr. Dangui Oduber no tin nada mas cu elogio pa e logro aki di Hospital y ta positivo cu e cambio aki lo aporta na mehoracion di cuido medico.
Finalisando e mandatario ta bisa “cu den un futuro cercano lo kier sinta conhuntamente cu Hospital, HAVA y AZV pa wak den ki forma lo por amplia e sistema aki den forma di cooperacion. Tumando na cuenta cu awo tin un Gobierno nobo y cu tin un bon laso entre e diferente instancianan aki, por crea mas posibilidad pa pashentnan wordo miho atendi.”


text:
ORANJESTAD (AAN): Ayeramainta Aruba Bank a haci entrega di un check na Stichting Monumenten Fonds Aruba pa asina contribui cu restauracion di un di e monumentonan mas famoso di Aruba, esta California Lighthouse.
Director di Monumenten Fonds, Sra. Anne Witsenburg a splica cu e proceso di renovacion a cuminsa tres aña pasa, y California Lighthouse tabata den un estado hopi deteriora. Nan meta ta pa conserva e pasado pa futuro.
E faro tin un historia di hopi interesante cu a cuminsa mas cu 100 aña pasa y esaki a wordo skirbi pa Sr. Romulo Fingal, kende tabata presente durante e ocasion.
Segun Sra. Witsenburg, Stichting Monumenten Fonds Aruba a traha hopi duro pa busca fondonan pa cuminsa cu restauracion di faro, cu nan a constata cu lo ta necesario mas di 1 miyon florin pa logra esaki.
Minister Otmar Oduber ta hopi contento cu e proyecto y a gradici tur esnan involucra, pa nan trabao y esfuerzonan pa logra restauracion di faro. Y el a agrega cu recientemente nan a aproba un cantidad di 36 propiedad cu lo wordo proteha, no solamente esnan di Gobierno, pero tambe propiedadnan priva.
Aruba Bank, cu ta celebrando nan di 90 aña di existencia, a dicidi di apoya e proyecto, y a haci entrega di un check na Stichting Monumenten Fonds Aruba, cu e suma di 150 mil florin.
Proyecto di renovacion di California Lighthouse lo keda cla den 170 dia di trabao.
Aruba Ports y La Trattoria Faro Blanco tambe tabata presente pa firma acuerdonan como participantenan di e proyecto. Aruba Ports lo keda encarga cu e luz di faro y La Trattoria Faro Blanco lo guia gruponan di ocho persona, tanto turista y local, pa subi y haya un tremendo bista, ora esaki keda cla.
Aruba Bank a agrega cu nan empleado y clientenan lo tin acceso gratis na California Lighthouse, asina e proyecto keda cla otro aña.